
Un comision di experto tin 2 luna 
pa bin cu proposicion kico lo 
sosode cu refineria di Aruba 



Polis a cuminsa na 
tuma accion contra 
dumpnan ilegal 

Ayera tardi 

KvK no a sconde su 
disgusto cu Gobierno 

Ta blo tuma decisionnan 
sin consulta, aumento di 
salario minimo, a bisa 
cu lo cambia inclusion di 
BBO/BAZV/BAVP for di 


recibo 

KvK encuanto decision di salario minimo 

Impacto y consecuencia di 
hisa e minimumloon por 
ta dañino pa comercio 



Camara di Comercio y Industria (KvK) a dirigi riba 3 
december 2018 un carta na Minister di Asunto Social y 
Labor, sr. Glenbert F. Croes pa alerta riba e preocupacion 
cu ta reina den sector priva encuanto e decision pa au- 
menta e salario minimo. 

Presidente Kawish Misier a demostra su malcontento y 
habri afo contra di Gobierno. Menos negoshi a registra 
nobo y mas negoshi a será nan portanan. Esaki a ser sen- 
ti for di 2018 caba, pasobra.high cost for doing business. 

Ultimo 5 lunanan KvK mester a papia cu diferente stake- 
holders pa logra un unión pa enfrenta Gobierno ya trah- 
ando hunto por yega na solucionnan duradero y drecha 
nos economia.. 

Prome cu elección, nan tabata haya cada biaha bishita di 
partidonan politico y awor net nada. Gobierno ta sigui 
tuma su decisionnan sin consulta e gremionan envolvi, 
manera e.o. aumento di salario minimo. 

Costo di bida a subi dor di medida impone dor di Gobi- 
erno. Aumento di BBO te 6%, pero pa compensa e clase 
trahador, a bin cu un aumento di 3% pa salario minimo. 

Di e tempo ey caba KvK tabata pidi consideracion mi- 
rando cu no t’e momento mas apropia pa introduci un 
aumento di salario minimo. 



Sector priva a indica di no tin e capacidad financiero pa 
ofrece y yuda cubri e gastonan cu esalci lo trece cune. 
Hopi negoshi tin dificultad pa wanta cabes riba awa y 
esaki ta forma un peligro pa nan existencia of pa man- 
tene e capacidad laboral. 

Tin varios factor pakico KvK ta opina cu hisa salario 
minimo no t’e mihor decision. Aruba ta den un region 
hopi competitivo cu ta capaz na ofrece mihor prijs y cu 
salarionan relativamente mas abou compara cu Aruba. 

E imagen cu Aruba tin ta cu costo di bida ta mas halto 
y tanto local como turista ta indica esaki. E impuesto y 
primanan social cu a subi ta disminui e poder di compra 
y haci bida na Aruba mas caro. Varios situacion e.o. di 
e refineria ta haci cu no tin entrada pa compensa gas- 
tonan. 

KvK a presenta Minister cu algun dato pa substancia 
e ponencia encuanto aumento di salario minimo. Den 
e datonan ta resumi puntonan pakico e decision di au- 
mento no ta faborabel. Aruba ta depende grandemente 
di turismo. 

Nos sector di turismo tin cu competi cu islanan den re- 
gion Caribe cu tin salario minimo mas abou compara cu 
Aruba. Esaki ta afecta tambe prijsnan den e tiendanan y 
e ta refleha den nan poder competitivo. 

Ora compara cu tendencia y cifras mundial, nos por ob- 
serva cu nos salario minimo ta comparabel cu nivel Eu- 
ropeo. Esalci kiermen cu sector priva di Aruba ta paga 
bon. 

Pero ta pa motibo principalmente di impuesto halto e 
poder di compra ta bira menos. P’e motibo alci e ta posi- 
bel cu un local por cumpra productonan mas barata ora 
nan biaha pa exterior. KvK kier mustra cu tin formanan 
mas pragmatico compara cu hisa salario minimo. 

Sector priva a bolbe enfatisa cu BBO/BAZV/BAVP mester keda riba recibo 

Atrobe Gobierno ta priminti, pero no ta cumpli 



UN grupo di stakeholders for di sec- 
tor priva kier duna atencion n’e punto 
di impuesto riba recibo (BBO, BAZV 
y BAVP). 

E grupo aki ta consisti di Aruba Gas- 
tronomic Association (AGA), Aruba 
Hotel and Tourism Association (AHA- 
TA), Aruba Timeshare Association 
(ATSA), Insurance Association Aruba 
(IAA), Aruba Jewelers Association 
(AJA), San Nicolas Business Associa- 
tion (SNBA) y Camara di Comercio y 
Industria di Aruba (KvK). 

For di december 2018 e grupo den 
representacion di e comerciantenan 
local a reuni pa discuti nan preocupa- 
cion encuanto e decision cu Gobierno 
di Aruba a tuma pa inclui e diferente 
impuestonan den e prijs sin specifica 
e suma corespondiente pa cada im- 
puesto. 

A base di varios discusion riba e top- 
ico aki a dicidi pa dirigi algun carta 
na Prome Minister, Evelyn Wever- 
Croes y na Minister di Finansa, Xio- 
mara Ruiz Maduro pa por splica nan 
preocupacion encuanto e situacion y e 
efectonan di e cambio aki. 

Tabatin corespondencia entre e grupo 
y e dos Ministernan dianan 14 y 28 di 
december 2018, 15 di januari 2019, 
22 di februari 2019, 20 di maart 2019 
y 10 di mei 2019. 

Den e cartanan a trece dilanti dife- 
rente motibo y consecuencia pakico 
ta importante p’e impuestonan keda 
visibel riba e recibo. 

Durante e comunicacion cu a ser teni 
cu e grupo di stakeholders desde de- 
cember ultimo, Gobierno a informa e 
grupo cu e inclusion di BBO/BAZV/ 
BAVP den e prijs riba e recibo lo wor- 
do introduci via un maneho stipula 
dor di Gobierno. 


Ademas, a wordo bisa cu e BBO/ 
BAZV/BAVP den prijs lo tin un peri- 
odo di introduccion transitorio di 
6 luna, esta te cu 1 di juli 2019, pa 
facilita e companianan cu suficiente 
tempo pa haci e cambionan necesario 
pa por sigui haci negoshi y cumpli cu 
ley y cu lo acopla e periodo transito- 
rio aki na e fase 2 di e Reforma Fiscal 
den cual lo introduci e sistema di im- 
puesto indirecto. 

E informacion aki a wordo anuncia 
tambe den e reunion publico di Par- 
lamento riba 20 di december 2018. 
Sinembargo, den e reunion cu Minis- 
ter di Finansa dia 20 di mei ultimo 
Minister a indica cu ainda no tin un 
decision pa por cuminsa cu fase 2. 
Ademas ta premira cu lo tin un peri- 
odo transitorio di minimo 18 luna 
prome cu implementacion di fase 2. 
No a anuncia e retraso aki previa- 
mente, pues esaki ta awor mucho riba 
man. E situacion aki ta sumamente 
preocupante ya cu e inclusion di BBO/ 
BAZV/BAVP den e prijs lo bay na 
vigor entrante 1 di juli proximo apesar 
cu no lo introduci fase 2. 
Consecuentemente e comerciantenan 
ta haya nan obliga di haci e cambion- 
an necesario den nan sistema admin- 
istrativo y di operacion y tin cu carga 


e gastonan envolvi pa por cumpli cu e 
ley siendo cu ainda no tin claridad si 
despues nan lo mester bolbe adapta 
nan sistema conforme fase 2. 

E grupo di stakeholders ta alerta cu 
costo di bida y pa haci negoshi na 
Aruba ta sigui aumenta y cu lo yega 
un punto cu esaki no lo por wordo 
carga mas ni p’e comerciantenan, ni 
pa pueblo en general ni tampoco e 
turistanan cu ta bishita Aruba. 

Si inclui e impuestonan den e prijs, es- 
aki no solamente ta duna e impresion 
cu e producto/servicio ta mas caro, ya 
cu no lo ta visibel p’e consumidor cu- 
anto exactamente nan ta paga p’e pro- 
ducto/servicio, sino tambe lo dificulta 
e administracion di e comerciantenan 
di e impuestonan. 

Ta spera di haya claridad di banda di 
Gobierno pa loke ta trata e asunto aki 
y e periodo transitorio cu ta wordo 
otorga, como tambe e contenido di 
fase 2. 

Sector priva kier duna cooperacion 
p’asina contribui na un Reforma Fis- 
cal cu ta cuadra cu situacion di nos 
isla y su bienestar, pesey ta boga na 
Gobierno pa inclui e stakeholders den 
e proceso di preparacion pa por yega 
na un Reforma Fiscal satisfactorio. 

Getting away with murderer 

Caso di Ibero American High School ta keda cuestionable 



E discusion di casonan di abusonan sexual 
di mucha, menornan di edad, ta algo cu 
tin hopi hende preocupa. Tin ora pa falta 
di prueba, e malhechornan ta sali liber. 
Pero na Aruba, ainda den siglo 2 I ta existi 
e cultura di miedo, di berguensa. Mucho 
preocupa di kico otro hende ta pensa. 
Asina tambe ayega na nos oido, un otro 
caso di violacion cu a tuma lugar. 

Awe nos di AWEMainta cu permiso di Mas 
Noticia ta publica loke a causa cu Ibero 
American a dicidi convoca un conferencia 
di prensa pa defende nan instituto. 

Esaki ta algo cu Mas Noticia tin basta tem- 
po caba ta investigando, y tanten cu nan 
no tabatin e pruebanan, no por a trece e 
caso aki den claridad di dia, mirando cu 
e ta un caso hopi delicado. Pero mirando 
cu a logra recolecta suficiente prueba, ta 
trece esaki na conocemento di comuni- 
dad henter. 

E ta un caso cu a tuma lugar dia 16 di 
maart, despues di e evento di Aruba 
Doet, na dicho scol. Ta trata di un caso 
hopi serio, caminda cu’n docente di IT, 
di Ibero American High School, lo a viola 
un alumno di dicho scol. Un alumno di 
solamente 15 aña. No por duna mucho 
detaye di e victima, dor cu su estado di 
salud ta hopi delicado. 

E mucha muhe cu a wordo viola a con- 
fia den un amiga di dje, via whatsapp, y 
tambe el a confesa via telefon na mama di 
e mesun amiga aki. 

Y tambe el a confesa personalmente na 
un otro amiga. E mama di un di amiga- 
nan aki, a opta pa no keda keto. Tabata 
kier a hiba e mucha dokter, pero e mucha 


tabatin miedo di su mama, den sentido di 
cu e no kier pa su caso bira un problema, 
mirando cu nan tin basta problema caba 
den famia. 

E no kier pa su problema ta un carga mas. 
E ora e mucha a bisa cu e lo papia cu su 
mama, cual a sosode tambe. pero e mama 
a opta pa no haci nada, for di prome in- 
stante caba. Scol a bin haya sa di loke a 
pasa,_y a opta pa tapa esaki. 

Autoridadnan a wordo avisa, dor di e may- 
ornan di e amiganan na kende e mucha a 
confesa loke a pasa, pero nan por papia 
cu e muchanan ainda, dor cu mester tin 
un keho oficial, cual no tin_ya cu e mama 
no kier haci esaki. 

Supuestamente Jeugd en Zeden Politie 
mester a meld na Voogdijraad, pasobra 
cu nan t’e prome instancia cu por meld na 
nomber di e mucha. 

Tin message di Whatsapp con e mucha 
ta confesa, tin dos message via Facebook 
Messenger, unda cu e sospechoso ta pidi 
e menor potret di su pechonan_y un otro, 
con e ta papia vulgar cu e mucha. 

Slachtofferhulp a cay den e caso aki, pero 
no tin informacion di con leu nan ta cu es- 
aki, pero na final e mama no kier entrega 
keho,_ya cu esaki lo bira un problema_y un 
stress mas pa nan famia. 

Tur cos ta depende di Voogdijraad awor, 
cu ta na altura di e caso. 

Ta pendiente pa wak si e mama lo entrega 
keho tog, p’e caso cana mas liher. Pero 
lo haci un medling na Bureau Sostenemi, 
dus mayornan di e testigonan lo haci un 
melding na Bureau Sostenemi, pa nan 
tambe cuminsa cana e caso p’asina wak 
con leu ta _yega, pa internamente, entre 
Bureau Sostenemi_y Voogdijraad, pa nan 
por haci un caso di esaki. 

Ta papia di penentracion, pero e caso aki 
no a sosode na scol. Al parecer, e do- 
cente aki ta gosa di hopi confianza entre 
e alumnonan,_y te hasta e ta duna lesnan 
priva,_y gratis, den weekend, na su cas. E 
ta pasa busca e alumnonan, bay cu nan su 
cas, pa duna les. 


Den e caso aki, el a busca e mucha muher, 
pero niun otro mas. Hasta tur dia e ta 
busca e mucha aki pa hib’e skol, cu con- 
sentimento di e mama. 

Ora cu e puntr’e dicon e no ta busca mas 
mucha, el a bisa cu tur otro mucha a can- 
cela _y cu nan dos so lo bay caba cu e 
(supuesto) proyecto cu nan tin pendiente. 

E meneer aki tin un chatgroup entre vari- 
os mucha, di cierto proyecto di computer 
cu e ta haci, supuestamente. Maske awor 
gerencia di Ibero American High School a 
nenga cu e persona aki ta un docente n’e 
skol. 

Tin entendi tambe cu e sospechoso ta 
famia di e Director di e scol _y pa cual ta 
pensa cu es ey t’e motibo pakico scol no 
kier p’e caso aki sali afo. 

E victima no tabata kier tin relacion cu e 
sospechoso. Y awor, e ta wordo presiona, 
influencia pa hendenan rond di dje, unda 
cu e ta bisa cu ta e amiganan a inventa es- 
aki, mientras cu tin mensahenan di What- 
sApp, caminda cu e victima ta conta den 
detaye kico a pasa. 

E mama no kier entrega keho, pa motibo 
cu suyiu ta malo di salud,_y e caso aki lo 
por haci su_yiu mas malo, te cu e ta teme 
pa bida di suyiu. A purba splica e mama 
kico t’e consecuencianan di no entrega 
keho, pero el a dicidi definitivamente cu e 
no ta entrega keho. Y si e mama no lanta 
caso, niun hende no por haci nada, paso- 
bra cu e ta mama di e victima. 

E homber lo por sali liber, aunke cu si 
Voogdrijraad actua, no. Si no tin prueba 
di violacion, tin prueba a base di e dos 
mesnahenan cu ta strafbaar, unda cu e ta 
pidi e menor potretnan sunu_y cu si e tin 
un momento su so cun’e, kico e lo haci 
cun’e. 

Kico lo bay pasa awor, ningun hende no 
sa. Tur hende ta labando man. Asina nin- 
gun malhechor lo por wordo castiga. Nos 
tin un solo pregunta: Ambtshalve Minis- 
terio Publico no por instriu haci un inves- 
tigacion? Lo dificil sigur lo ta si tabatin 
violacion, penetracion of no. 

Charla relaciona cu Dia Internacional di Multiple Sclerose na MFA Paradera 


DIARANZON, 29 mei 
2019, lo baly tin un 
charla na MFA Parade- 
ra tocante e malesa 
Multiple Sclerose y e 
ultimo desaroyonan 
den e area aki. 

E charla lo wordo duna 
pa neurologo dr. Ro- 
berto Weiser. Pashent- 
nan di MS y publico 
general ta cordialmente 
invita pa acudi na MFA 
Paradera diarazon, 29 
mei 2019, entrante 

6.30 pm. E charla di 
dr. Weiser mes lo cum- 
insa 7.00 pmy e ano- 
chi lo termina rond di 

8.30 pm.. 


Dia Internacional di 
MS ta tuma lugar tur 
aña riba 30 di mei y ta 
ser coordina p’e fed- 
eracion internacional 
di multiple sclerose. 
Meta di Dia Internacio- 
nal di MS ta pa conci- 
entisa publico general 
tocante e malesa MS 
via campañanan di in- 
formacion. 

Mirando cu e aña aki 
30 di mei ta ca \y riba 
Dia di Asuncion, a di- 
cidi di tene e anochi di 
informacion diarazon 
29 di mei. 

Un di dos meta di e 
anochi di informacion 
ta pa sondea bou pash- 
entnan di MS e necesi- 
dad pa lanta un organ- 
isaciony/o un grupo di 


sosten y inventarisa e deseo 
y/o necesidadnan cu ta existi 
bou di e pashentnan di MS. 

E anochi di informacion ta di- 
rigi no solamente riba e pash- 
ent di MS, pero tambe riba 
su pareha, famia, amistad y 
ayudantenan cu ta sostene o 


brinda e pashent asistencia tur 
dia. Organisadornan di e ano- 
chi di informacion ta invita per- 
sonanan cu ta interesa pa bira 
boluntarioy/o miembro di un 
directiva pa acudi n’e anochi 
di informacion pa haya infor- 
macion y participa bo interes. 


E organisadornan di e anochi 
di informacion ta gradici dr. 
Roberto Weiser di antemano 
pa su cooperacion y ta spera 
di por conta riba bo presencia 
diarazon, 29 di mei 2019, na 
MFA Paradera. 


mreoi OPROEP 

ln verband methetoptimaliseren van de aannemerslijstvoor uitvoering van projecten, nodigtde FCCA 
alleaannemersbedrijven uitdie aan de hieronder vermelde eisen voldoen, om zichten kantore van de FCCA te 
Sabana Blanco #66 te registreren. FCCA wil benadrukken datdeze registratie alleen bedoeld is om de 
aannemerslijstte optimaliseren. 

Deelname aan deze registratiecampagne geeftnietautomatisch hetrecht 
voor het verkrijgen van bouwwerkzaamheden. 

CRITERIA VOOR DE REGISTRATIE VAN AANEMERS BIJ DE FCCA 

1. EEN LOKALE BANKVERKLARING WAARUIT DE FINANCIÉLE 
DRAAGKRACHT VAN DE ONDERNEMING BLIJ KT. 

2. DE GROOTTE VAN HET PROJ ECT DAT DE AANNEMER AANKAN,0P BASIS VAN: 

a. Referentie van relevante woningbouwprojecten van de laatste drie jaren. 

b. Lijst metaantal werknemers. 

c. Lijst in te zetten materieel. 

3. ORIGINELE REGISTRATIE VAN DE KAMERVAN KOOPHANDEL NIET OUDER DAN DRIE MAANDEN. 

4. EISEN BOUWORGANISATIE: 

a. Lijst werknemers (minimaal 60% personeel, Nederlandse Nationaliteit). 

b. LijstOnderaannemers (minimaal60%personeel, Nederlandse Nationaliteit). 

c. Electra: Erkende Installateur. 

d. Gasinstallatie: Erkende gasinstallateur. 

5. BEKWAAMHEID UITVOERDERSTEAM: 

a. Projectleider (Relevante bouwkundige ervaring, minimaal MBO opleiding op bouwkundig niveau). 

b. Uitvoerder(idem als punta). 

c. Voorman (Relevante bouwkundige ervaring, minimaal LBO opleiding op bouwkundig niveau). 

d. Werklieden. 

6. VOLDOEN AAN DE WETTELIJ KE VERPLICHTIGEN, O.A.: 

a. SVB (Bewijs van inschrijving en verklaring omtrent betalingsgedrag SVB premies/ nakoming SVB verplichtingen). 

b. AOV/AWW (Bewijs van afdrachtvan de laatste zes maanden). 

c. AZV (idem als punt b). 

d. Loonbelasting (idem als punt b). 

e. Verklaring van fiscaal gedrag (SIAD) 

7. VERKLARING VAN EEN ADMINISTRATIE OF ACCOUNTANTSKANTOOR OMTRENT 
DE BOEKHOUDING VAN DE ONDERNEMING. 

REGISTRATIE BETEKENT EVENWEL NIET DATAAN HET GEREGISTREERDE BEDRIJ F OOK WERKEN ZULLEN 
WORDEN GEGUND ZODATAAN DEZE REGISTRATIE GEEN RECHTEN OF AANSPRAKEN KUNNEN WORDEN 
ONTLEEND. 

De registratieprocedure is als volgt: 

• Registratieformulieren zijn verkrijgbaar ten kantore van FCCA. 

• Het registratieformulier zal als begeleiding dienen. 

• Alle informatie toepassend voor deze registratie moet in een gesloten enveloppe in de bus ten kantore van 
de FCCA worden gedeponeerd. 

• Verder kan men ook gebruik maken van onze website: www.fcca.com om digitaal te registreren. 

• De registratieperiode is vanaf 27 mei tot en met 28 juni 2019 . 

FCCA geeftde zekerheid datal hetverkregen informatie confidentieel zal blijven. 

Directie FCCA 

Voor nadere informatie, kan hoofd Bouwtechniek gebeld worden, ing. J osé G. Paula op 522-3212 of een E-mail sturen naar: 
jose.paula@fcca.com 

Impado causa pa coremento di vehiculonan tipo Off-Road na Aruba 



DNM a ricibi copia di e di 5 edicion ‘ Student Research 
Change Collected Papers 201 9’ for di cual nos lo duna un 
relato di e topiconan cu comunidad di Aruba ta preo- 
cupa cune. Esaki ta un coleccion di estudionan academi- 
co cu refelexionnan personal scirbi pa studiantenan di 
Universidad di Aruba (UA) y University College Utrecht 
(UCU). 

Publicacionnan manera esun alci a conduci na otro pub- 
licacionnan internacional cu a logra haya premiacion p’e 
tesis den pasado. 

DNM a tuma e initiativa pa duna un resumen di e estu- 
dio scirbi pa Mire Stevens, kende a titula: “Off-road driv- 
ing and the ecosystem: An anlysis of the impacts on landscape 
functionality”. 

DNM simultaneamente ta trahando riba un conseho re- 
laciona cu e situacion actual cu ta trata e coremento di 
vehiculonan tipo off-road y nan impacto. Siguramente e 
tesis ta duna un aporte pa un conseho bon funda. 

Den e estudio e autor ta referi na otro autornan cu a yega 
di scirbi riba e tema di Aruba su ecosistema, clima, ero- 
sion, flora y fauna, economia turistico y regulacionnan 
djis pa menciona algun. 

Ta considera coremento off-road como un di e stressnan 
antropogeno (causa dor di actividad humano) ekiva- 
lente na rosamento y comemento excesivo di yerba dor 
di cabrito. 

Off-road drivng a crece den popularidad como e activi- 
dad recreacional preferi pa turistanan asina poniendo 
presion riba nos ecosistema. Aruba ta ricibi 1.6 miyon 
di turista, segun cifranan di CBS, pa aña y dor di e pre- 
sion aki, yama footprint, tin un necesidad di urgencia pa 
determina e efectonan cu off-road driving tin riba nos 
vegetacion entre otro. 

Mas importante ta con por yega na un maneho cu ta 



limita e efectonan permanente cu e vehiculonan alci por 
tin. Yegando asina na un maneho mas sostenibel posibel. 
E estudio ta busca pa haya sa e impacto cu off-road driv- 
ing tin riba e funcionalidad di e ecosistema na Aruba. 

Historia ta mustra cu e ecosistema seco cu tin na Aruba 
a pasa dor di hopi cambio e.o. perdida di vegetacion, 
erosion di suela y perdida di productividad. E degen- 
eracion di ecosistema ta consecuencia di actividadnan 
humano y cambio di clima. Tur dos ta factor antropoge- 
no. Mientras cambio di clima ta un factor clasifca como 
global tin otro efectonan local. E maneho di e factornan 
di stress riba e ecosistema ta compleho y dor di maneha 
e stressnan local directamente nos por experiencia un 
efecto mas positivo. 

E impacto di core riba caminda di tera ta conoci pa 85 
aña caba. Off-road vehicles ta causa un serie di influen- 
cia na tera manera: erosion acelera, haciendo e tereno/ 
santo mas compact, biento fuerte cu ta supla y ta afecta 
directamente of indirectamente e vegetacion y calidad di 
suela. Off-road vehicle (ORV) ta causa polucion di aire 
y polucion di stof dor di e.o. escape di gas, zeta etc. cu 
ta impacta calidad di suelo y vegetacion. Tampoco por 
descarta e efectonan riba salud di hende. 

Loke nos ta experiencia, t’e lantamento di stof den aire 
dor di e ORV, yama ‘detachment’ di e suelo. E vehiculo 
ta lanta e stof y mand’e laira. Stabilidad di e suelo y e 
velocidad di e vehiculonan cu e ‘grips’ di tairagrandi, ta 
un di e factornan cu ta causa cu un gran cantidad di tera 
ta bira los y bay den aire. 

E tera fini alci ta facil p’e biento fuerte hib’e te cu algun 
kilometer leu. Esaki t’e stof cu biento ta supla cu ta mas 
visibel pa hende. E biento ta deposita e cantidad mas 
grandi di e stof den cercania di unda e ta bini. E stof mes 
ta afecta tanto salud di hende como e vegetacion. 

Sigui na pagina 7> 

<Continua di pagina 6 



Un otro fenomeno ta ‘Surface-creep’. Esaki t’e movecion 
di e particulanan mas pisa, pues piedranan. E piedranan 
ta mucho pisa pa biento hiba nan pues e movecion di e 
taira ta benta e piedra un distancia for di unda e tabata 
originalmente lolce ta forma acumulacion riba suela. 
Aglomeracion di piedra ta sosode mas tanto unda e tera 
a bira los. 

Un cos si ta cla cu e ORV driving su popularidad ta sigui 
crece y e ta mas bisto den high season, esta di november 
pa mei. 

Basa riba comunicacion entre DNM cu NGO’s incluy- 
endo StimAruba, Aruba Birdlife Conservation, como 
tambe potretnan riba social media y reaccion via riba 
facebook tocante e impacto di ORV-driving, por conclui 
cu comunidad ta preocupa y rabia. 

Mayoria di off-road driving ta sosode na costa nort di 
Aruba. Esun mas popular ta di California Lighthouse pa 
Daimari y otro ta di Vader Piet pa Sero Colorado. Pero 
no por laga afor cu den Parke Nacional Arilcolc tambe 
esaki ta tuma lugar. 

Coremento no ta tuma lugar riba caminda di tera so. E 
manehador ta scoge tambe pa core riba areanan cu tin 
vegetacion of zonanan natural manera santo blanco. E 
ta opta tambe pa core banda di camindanan asfalta o sea 
unda cu tin tera. 

Na 2017 dr. Vogel a haci un estudio riba e impacto di e 
vehiculonan aki y a resulta cu nan ta causa polucion di 
aire, dor cu e stof cu nan ta lanta ta haci cu e acumula- 
cion y deposito di stof den e areanan natural ta hopi mas 
cu normal. 

Un otro estudio haci pa dr. Oosterhuis na 2016 den 
Parke Nacional tambe a conclui cu stof excesivo den aire 
tin efecto negativo. 


Den e entrevista cu e autor Stevens a tene cu e stakehol- 
dernan a bin conclui cu e caminda cu tabata e entrada 
pa Parke Nacional Arilcok na Shete, tabata esun mas uza 
dor di e popularidad di Conchi pa bay landa. 

Pues, a dicidi cu esaki tabata e area ideal pa conduci e 
experimento pa midi e impacto di trafico riba e vegeta- 
cion. Mientrastanto a sera e entrada pa vehiculo di mo- 
tor. 

Nan a haci e observacion durante e oranan cu e entrada 
tabata habri. Entre 9’or di mainta pa 3:30’or di atardi 
a para conta e vehiculonan cu a haci uzo di e entrada. 
Nan a conta un total entre 200 pa 350 vehiculo di tour 
operators y 80 vehiculo individual. 

Ademas di esey a tuma nota cu 3 biaha pa siman, prome 
cu porta habri, ta drenta entre 30 pa 70 vehiculo ORV; 
banda di 4’or atardi, ora cu entrada a sera, a bin 50 pa 
85 ORV riba tour. Despues di 5’or atardi ta drenta 20 
vehiculo, un adicional 60-90 ORV riba tour y riba 20 
vehiculo individual. 

En corto, si conta e averahe diario cu ta core ruta Shete 
pa Conchi ta 510 pa 715 vehiculo tipo ORV, cu ta haci 
un roundtrip resultando den 1020 pa 1420 trip riba e 
ruta ey cu ta causa cu stof ta bay den aire afectando e 
vegetacion y e paisahe. 

Tambe mester remarca cu e observacion tabata cu hopi 
ta core surpasando e maximum speed cu ta 20 km pa ora 
den Parlce Arikok. 

Tambe a tuma nota cu tabata tin individuonan bou di 
18 aña di edad coriendo e vehiculonan tipo ORV y hopi 
manehador no tabata mustra mucho confiansa den nan 
habilidad pa maneha e vehiculo. Ademas a tuma nota 
cu varios manehador no tabata core riba e caminda di 
tera cu ta destina como e caminda di core. 

DNM mester logra haci mas analisis di e data pa por 
duna conclusionnan mas concreto riba e impacto. Pero 
ta mas cu obvio cu e potretnan cu nos a haya cu colabo- 
racion di fotografo Michiel Overtsegen no ta gaña y nan 
ta refleha cu tin efectonan negativo pa nos naturalesa. 
Tin polucion di stof ta tuma lugar den e areanan hopi 
uza p’e vehiculonan ORV 

Consecuentemente, areanan destina como habitat di 
flora y fauna di Aruba a sufri daño. DNM ta formulando 
un conseho relaciona cu e area ald cu lo manda p’e Min- 
isterio concerni. Pronto DNM lo duna mas informacion 
di un maneho responsabel. 

BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOyrd 

Small Bucket 


aruba 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Rib'e tema di e-Government: 

Prome M inister Wever-Croes a 
reuni cu 'Chief Information Officer' 
di Gobierno di Estonia 

“Nos Gobierno su vision ta pa cambia e falta di confiansa den nos in- 
stitucionnan, nos tabata kier a gana e confiansa di nos hendenan bek. 
P’e motibo aki, nos ta pone integridad como prioridad riba nos agende 
politico. Pero pa priorisa Bon Gobernaciony Integridad den Gobierno, 
no ta bin sin su retoy limitacionnan”, ta loke Prome Minister Evelyn 
Wever-Croes a acentua den su reunion cu ‘Chief Information Officer’ di 
Gobierno di Estonia, señor Siim Sikkut. 

Diaranzon mainta Prome Minister a reuni cu sr. Sikkut, kende a expresa 
cu nan a haya informacion positivo di Arubay cu nan ta mira cu nos ta 
serio den innovacion y Gobierno di Estonia ta dispuesto pa yuda nos 
realisa e metanan di e-Government. 

E Burocracia cu tin den nos servicionan publico, ta obstaculisa nos fa- 
cilidad pa haci negoshi como tambe e servicio cu nos ta brinda nos 
ciudadanonan. 

Gabinete Wever-Croes tin un compromiso pa implementa e-Govern- 
ment. Esaki lo no ta posibel si nos haci’e riba nos mes. Aruba ta confia 
riba e experienciay conocimento di otro paisnan manera Estonia cu ta- 
bata exitoso cu e administracion electronico den e sistema gubernamen- 
tal. Den tur esfuerso di Gobierno di Aruba pa aumenta transparenciay 
integridad, Aruba lo establece un ekipo di e-Government cu e proposito 
pa implementa e ‘eGovernment Road Map’. 

Den esaki, nos lo sigui traha cu e Academia di e-Governance (eGA) di 
Estonia. Basa riba conseho di eGA, p’e siguiente 3 aña, nos lo concentra 
riba nos marco legal, I.D. digitaly desaroya nos version di e ‘X-road’, 
cu ta e plataforma cu ta permiti nos comparti data den un manera sigur 
y eficiente. 

Pa loke ta trata seguridad cibernetico, Aruba a establece un comision 
cu e tarea pa produci un ‘road map’, supervisa leynan j/ legislacion, de- 
saroj/a principionan di un seguridad cibernetico. Den e area aki, ainda 
Aruba mester mas sosten y conocimento. 

Tin un ‘gap’ grandi tanto den e parti financiero como tambe den e parti 
di personal. P’e motibo aki, tur aj/udo cu nos por ricibi, sea asistenia 
tecnico, programanan di intercambio, of aj/udo financiero tambe, tur ta 
bon bini. 

“Aruba ta hopi satisfecho cu e sosten cu e ta haj/ando di eGA y lo de- 
sea di sigui traha hunto cu Estonia den e implementacion di e vision di 
Gobierno di Aruba. Considerando tambe cu Aruba ta un isla chikito, 
e cooperacion aki entre Aruba y Estonia por bira un storia exitoso di 
exportacion di conocemento pa Estonia. Gobierno ta convenci cu e- 
Government lo brinda mihor servicio na tur ciudadano como tambe 
contribui na desaroj/o economico. Na final di dia, loke cu nos ta desea ta 
pa mehora calidad di bida di tur ciudadano atrabes di e-Government”, 
Premier Wever-Croes a duna di conoce. 










































AWEMainta 


9 


Diasabra, 25 Mei 2019 


Tin hopi preocupacion y keho riba maneho di Voogdi jraad, 

Minister Bikker lo tuma nan na cuenta 




DURANTE nochinan informativo riba e tema di 
Abuso di Menor na varios MFK, a bin hopi keho di- 
lanti riba e maneho di Voogdijraad. 

Segun Minister Andin Bikker, tur observacion cu a bin 
riba maneho di Voogdijraad, e lo tuma nan na cuenta y 
sigur lo bay sinta na mesa cu nan. 

Tambe Minister Bildcer a señala, cu el a haya un carta 
di preocupacion cu tin otro departamento di Gobierno 
cu mester di atencion, pasobra ta sinti cu e trato por ta 
mihor y por wordo optimalisa y esalci ta conta pa Voog- 
dijraad tambe. 


Segun e mandatario, a papia di esaki pa mira con ta 
bay optimalisa e maneho y den e Social Crisis Plan ta 
constata p.e. cu Voogdijraad tin un lista di espera basta 
grandi. 

E Crisis Plan Social ta netamente pa, adresa y aloca 
mas personal pa por atende cu e lista di espera. 

Pa hopi aña e gobernacion anterior no a duna atencion 
riba e tereno social, pero tabatin su atencion mas bien 
riba otro tema cu ta embeyece caya traha caretera etc. 
etc., segun Andin Bildcer. 

Aki por a ripara cu e ambiente social a lceda bandona el 
a wordo neglisha. Esey a haci cu Gabinete Wever Croes 
a bin cu Social Crisis Plan y esey ta pone cu mester 
duna espacio un rato p’e Social Crisis Plan cu aña pasa 
a lceda aproba pa Parlamento y cu aworaki ta hayando 
forma mas y mas. Mester duna espacio pa e lceda im- 
plementa. 

P.e. tin lista di espera na Voogdijraad y cu implementa- 
cion pa prome di juni e institucion di e meldpunt cen- 
tral, ta bin e ora un meldpunt dedica p’e tema di Abuso 
di Menor. E meldpunt ta bay alivia y optimalisa e preo- 
cupacion cu tin na Voogdijraad segun Minister Andin 
Bildcer. 

Minister Dangui Oduber 
a anuncia ruta nobo cu 
American Airlines 


E industria turistico ta sigui dem- 
ostra desaroyonan positivo pa nos 
destinacion, e biaha alci for di e sec- 
tor di aviacion. 

Dia 8 di juni 2019 un ruta nobo lo 
habri cu e American Airlines. Esaki 
lo consisti di un buelo semanal riba 
diasabra for di Aeropuerto Interna- 
cional di La Guardia na Queens,NY. 
E buelo lo wordo realisa cu un avion 
tipo B737-800 cu un capacidad di 
160 stoel. 

Pa Aruba, esaki ta nifica un poten- 
cial pa crecemento adicional den 
turistanan Mericano atrabes di dife- 
rente conexion via Merca. 


Minister Dangui Oduber ta suma- 
mento contento y orguyoso di mira 
e buelo aki bira realidad. E ruta 
nobo ta habri mas posibilidad pa 
rutanan adicional for di merca- 
donan Mericano. 

American Airlines actualmente ta 
operando cu buelonan diario for di 
Miami, FL - Philadelpia, PA - Char- 
lotte, NC. 

Den aña 2018 e aerolina a trece 
un total di 170,338 pasahero. Ac- 
tualmente e aerolinea ta number 2 
den e mercado Mericano cubriendo 
17 %. 

E American Airlines ta un socio im- 
portante pa nos turismo y ta oper- 
ando na Aruba ya desde aña 1971. 



Aruba su relacion estrecho cu Amer- 
ican Airlines ta sigui hisa calidad di 
nos turismo y sigui fortifica e ruta 
nan existente cu Aruba tin cu e 
aerolinea pa mas di 48 aña caba. 
Minister Dangui Oduber ta felicita 
tur stakeholder cu e noticia positivo 
alci cu ta ofrece posiblidad nan mas 
amplio pa yega Aruba y ta suma- 
mento contento cu e logro alci pa cu 
turismo di Aruba.Un biaha mas ta 
lceda demostra e exito di e maneho 
di turismo. 


Di acuerdo cu Aruba Bank 

Nan partner Total Cleaning a percura pa tene ruta limpi 



Before & After Aruba Bank Loop 



DANKI na Aruba Bank, cu nan ta 
motiva e comunidad Arubano y ta 
promociona pa un curpa sano riba 
nos isla. 

Y den esaki, Total Services ta masha 
orguyoso di ta forma parti di e ac- 
tividadnan aki y sigur ta yuda den 
mantene e isla limpi. 


Pesey segun Tamara Waldron 
despues di a tuma nota di e publica- 
cion den AWEMainta di ayera: 
“Walk &. Run di Aruba Bank ta hopi 
bon pero dicon nan no por tin hende 
pa tene banda di caminda limpi”, 
sigur no a cay na agrado. 

Si e scirbor di dicho articulo a 
aserca Aruba Bank, esald por a ser 
evita. Pesey awe nan a dicidi di 
reacciona y cu foto demostra cu 
sigur nan partner, Total Cleaning ta 
percura pa mantene e ruta banda di 
e Walk <Sc Run limpi, manera a keda 
ilustra via di potret ald di mesun 
sitio. 


Aruba Bank su funcion ta basa 
riba pilarnan strategico, cu ta: “We 
Build, We Deliver, and We Care”. 

Nota di Red: No ta cuestion di 
pone Aruba Bank den un luz nega- 
tivo, pero como tur caminda awen- 
dia tin wowonan critico y a manda 
dicho foto, no ta cuestiona cu nos 
mester bay puntra ta kico ta kico. 

Nos ta contento cu e reaccion di 
Aruba Bank y di Total Cleaning, 
pa yuda conscientisa tur hende, cu 
limpieza di Aruba, ta responsabili- 
dad y obligacion di nos tur. 

Oficina Central di Estadistica ta presenta 

Resultadonan principal di Indice di Prijs 
di Consumo (CPI) pa luna di april 2019 

Tasa di inflacion a subi cu 4.3% 


E CPI pa luna di april 2019 ta 125.05, loke ta representa 
un subida di 0.6% compara cu e indice di maart 2019 
(124.26) y acumulando un subida di 1.7% te cu na april 
di e aña aki. 

E cambio di e CPI p’e ultimo diesdos (12) lunanan 
(April 2018 te cu April 2019) ta 4.7%, un subida di 2.1 
ppt compara cu e periodo corespondiente di aña pasa 
( 2 . 6 %). 

E promedio anual di e tasa di inflacion p’e periodo di 
april 2018 te cu april 2019 ta 4.3%, un subida di 4.0 ppt 
compara cu e 0.3% registra den e periodo di april 2017 
te cu april 2018. 

Durante e luna aki, diez (10) di e diesdos (12) sector- 
nan a registra subida di prijs. E subidanan cu tabatin e 
mayor efecto riba e CPI a wordo registra p’e sectornan 
di “Transporte” (2.1%), “Recreacion y Cultura” (1.7%) 
y “Cuminda y Bebida no-alcoholico” (0.4%), causando 
un efecto di 0.36, 0.13 y 0.07 ppt, respectivamente. 

E subidanan den e restante sectornan a contribui cu un 
efecto di 0.08 ppt riba e CPI di april 2019. 

E subidanan aki a wordo contraresta parcialmente dor 
di un caida den e indice di e sector di “Comunicacion” 
(-0.1%), cu a contribui cu un efecto di -0.01 riba e CPI 
di april 2019. 

E subida den e sector di “Transporte” a wordo causa 
principalmente dor di un subida den e categoria “Servi- 
cio di Transporte” (25.4%), causando un efecto di 0.33 

ppt. 

E subida den e sector di “Recreacion y Cultura” a wordo 
causa principalmente dor di un subida di 16.6% den e 
categoria “Vacacion”, causando un efecto di 0.09 ppt. 


E subida den e sector di “Cuminda y Bebida no-alco- 
holico” a wordo causa dor di un subida den e categoria 
“Cuminda” (0.4%), causando un efecto di 0.06 ppt. 

E caida den e sector di “Comunicacion” a wordo causa 
dor di un caida den e categoria “Ekipo di telefon y fax” 
(-8.8%), causando un efecto di -0.01 ppt. 

E canasta di consumo di e CPI ta consisti di 452 bienes 
y servicio. Compara cu maart 2019, 51.5% di e bienes 
y servicio alci a conoce un aumento di prijs causando 
un efecto di 0.92 ppt, mientras cu 18.1% ta mustra un 
caida di prijs, cu a contribui cu un efecto di -0.29 ppt y 
p’e restante 30.3% no tabatin cambio den prijs. 

Prijsnan di bienes a subi cu 0.3% na april 2019 y a causa 
un efecto di 0.19 ppt riba e CPI di april 2019. 

Prijsnan di servicio a conoce un subida di 1.2% y a causa 
un efecto di 0.45 ppt. 

E CPIC (core inflation) - CPI excluyendo e efecto di en- 
ergia y cuminda - a registra na april 2019 un subida di 
3.4%, cu ta 2.8 ppt mas halto compara cu e periodo co- 
respondiente di aña pasa (0.6%). 

E indice di energia - cu ta consisti di e productonan: 
electricidad, awa, gasolin y diesel a registra un subida 
di 3.5%, cu ta 6.0 ppt mas halto compara cu e periodo 
corespondiente di aña pasa (-2.5%). 

E indice di cuminda a registra un subida di 10.2%, cu ta 
8.0 ppt mas halto compara cu e periodo corespondiente 
di aña pasa (2.2%). 

E bestaansminimum pa un hogar consistiendo di dos (2) 
adulto y dos (2) mucha (edad 0-14 aña) na april 2019 
ta Afl. 4,728, mientras cu pa un hogar di un (1) adulto 
e suma ta Afl. 2,251. 






















12 


AWEMainta 


Diasabra, 25 Mei 2019 



MiHISTÉRIO 01 TRAN&KlfiTE 
COMUNICACION V 5ECT0R PRIMARIO 





Aruba tabata anfitrion 
di forum di MOP di 
Reino Hulandes 



MANEHO di Sector Maritimo di Reino 
ta algo di gran importancia pa cada pais cu 
ta conforma Reino Hulandes. Pa cu esaki, 
algun aña atras a acorda cu anualmente e 
figuranan principal encarga cu maneho di 
Sector Maritimo di Reino Hulandes, ta bin 
hunto anualmente p’asina delibera riba te- 
manan di importancia pa tur e paisnan den 
Reino. 

E aña aki Aruba tabata anfitrion un biaha 
mas di un serie di reunion maritimo di nivel 
halto, unda cu funcionarionan esencial p’e 
maneho di Sector Maritimo di Reino tabata 
presente pa informa y acorda accionnan 
esencial p’e continuacion positivo di e sec- 
tor aki. 

Dicho reunionnan a lceda organisa pa Direc- 
tie Scheepvaart Aruba y a tuma lugar riba 
dianan 22, 23 y 24 di mei. 

Diferente Directornan di Departamentonan 
Maritimo den Reino, Havenmeesters y 
demas figuranan principal den Sector Mari- 
timo den Reino, a logra yega na diferente 
acuerdo. 

Tabata 3 dia bastante extenso, pero di sumo 
importancia pa por ratifica e union y coop- 
eracion cu lo keda den e diferente paisnan 
di Reino Hulandes. 

(Nota di Red: Hopi bunita scribi, sin bisa 
nada concreto di kico a ser logra.) 

Adicto agredi den oranan di madruga y, 
ambulance mester a hib'e hospital 




DIABIERNA madruga a drenta informe di cu lo 
tin un hende mal herida benta abao banda di Kerki 
Protestant den Wilhelminastraat. Mesora a dirigi Po- 
lis como ambulance n’e sitio. 

Na yegada di e patruya a bin compronde cu aki ta 
trata di e conocido adicto ambulante F. lcende a de- 
clara di cu el a ser agredi pa 2 persona desconosi. 

Na yegada di e ambulance nan a atende y como cu e 
tabata sangrando a transporte pa hospital. 

Den oranan di mainta a drenta informe di cu e me- 
sun persona aki despues di a ser atendi na hospital 
a cuminsa busca problema n’e entrada di e hospital. 
Polis a bay pa core cun’e y aleh’e for di e sitio. 

Gobiemo ta institui comision pa evalua diferente scenario pa cu refineria 

Nan tin dos luna pa haci nan estudionan 



SIMAN PASA, den Conseho di Minister, Gobierno a 
tuma e decision cu lo bay institui un comision cu ta bay 
atende cu e futuro di e refineria. E comision a haya e tarea 
pa den dos luna di tempo evalua e diferente scenario. 

Di parti di Gobierno, ta mira cu tin tres scenario pa cum- 
insa cu ne, mientras cu kisas tin tin otro scenario cu lo por 
surgi. 

E prome scenario ta pa evalua kico lo bay pasa cu CITGO. 
Aruba lo sigui cu CITGO of no lo sigui cu CITGO. Riba e 
prome scenario aki, Prome Minister Evelyn Wever-Croes ta 
di opinion cu muy probablemente, lo no sigui cu CITGO. 
Den e caso aki, e comision mester bin cu conseho kico lo 
mester wordo haci pa sali for di e contrato sin ningun pro- 
lema. 

E di dos scenario nos ta haya e situacion na unda cu e 
decision ta cu no lo sigui cu CITGO, pero si lo sigui cu e 
refineria na Aruba. Den e caso aki, e comision lo mester 
sondea cua refineria lo ta viable pa Aruba. 


Crudo Venezolano no por wordo uza den refineria di Aruba 
pa motibo di e sancionnan cu a causa problema caba. 

E di tres scenario cu lo wordo evalua t’e situacion si unda 
Aruba lo por desaroya su economia sin refineria y wordo re- 
emplasa cu algo otro cu por crea cupo di trabou y ta genera 
actividadnan economico. 

“Esakinan t’e tres scenarionan cu a pone riba papel y cu 
Ministerraad a aproba pa insitui un comision cu ta consisti 
di varios consehero di varios Minister; varios persona mas 
tecnico; conocedotnan di e materia di refineria, di econo- 
mia y desaroyo, di asuntonan territorial, y huridico. 

Den 2 luna, e comision aki lo entrega su conseho na Gobi- 
erno cu un evaluacion completo di e tres scenarionan pre- 
senta. 

Pa Gabinete Wever-Croes, e ser humano ta keda central. Y 
riba e refineria Gobierno ta trahando pa yega na solucion 
mas pronto posibel na benificio di nos pueblo”, Prome Min- 
ister a duna di conoce. 

Robert Candelaria (AVP): 

Tanten cu no cambia ley, Cannabis ta keda contra ley! 



CANNABIS ta un droga! 
Recientemente un discucion entre 
Minister Rudy Lampe y un peri- 
odista a bira topico popular den 
comunidad. P’e motibo ald Par- 
lamentario Robert Candelaria a 
bin dilanti p’asina pone hechonan 
riba mesa pa locual ta trata e tema 
aki. 

For di e Minister por a compronde 
entre Cannabis no tin confusion 
entre medicinal y recreacional 
concluyendo for di su palabranan 
cu e no ta un droga. 

Robert Candelaria, un ex Alto In- 
spector di Polis a clarifica cu na 
Aruba e ta un droga y tanten cu 
no cambia e “landsverordening 
verdovende middelen”, e ta keda 
un droga! 

Den articulo 2 den ley ta bisa cu 
bo no por cultiv’e, plant’e como 
tambe den articulo 4 cu bo no por 
tin’e cerca bo, bend’e of haci algo 
cune. Como ehempel a bisa, cu si 
un persona no gusta e delito di la- 
dronicia y e no ta cay mi bon y di 
awe en adelante mi no ta bay kere 
den dje, e no ta bay cambia den 
ley cu ladronicia ta prohibi. E ta 
lceda contra ley. 

Cuallder crimen cu nos sa cu awor 
ta contra ley, bo djis imagina/in- 
venta cu e no tey mas ta igual na 
un avestrus hincando su cabes 
den santo y kere cu e problema no 
tey mas. E problema tey y lo keda 
crece y pesey mester percura pa 
no legalis’e, pasobra e problema lo 
bira algo cu no por drecha. 


Actualmente e ta contra ley, ban 
manten’e contra ley y ban traha 
riba prevencion. 

Tanten cu no cambia e “landsver- 
ordening verdovende middelen”, 
tanten cu e articulonan al<d ta 
manera cu nan ta, e ta keda un 
droga y ta keda prohibi pa nos ley 
y ta keda ilegal. Sumamente im- 
portante pa e comunidad compro- 
nde. 

Den e mes un rosea Robert Can- 
delaria ta menciona cu si e Gobi- 
erno aki haya ta necesario pa le- 
galisa e remedi di cannabis anto e 
ora ey for di prome dia di trabou 
Minister Dangui Oduber por a 
haci esaki. 

Minister Oduber por a drenta, 
firma su decreto y hacie legal, ca- 
minda via un dokter ta haya un 
receta y na botica ta haye! 

Pero despues di dos aña no a bin 
splica Parlamento (y berdad e no 
mester, pero el a bisa di lo bin ha- 
cie), aunke e por firma su decreto 
su mes. 


Robert Candelaria a sigi bisa cu, 
pa dos aña largo e keda sin yuda 
hende cu ta malo y por a benefi- 
cia di e remedi ald, cu segun por 
a compronde di nan, cu ta remedi 
cu ta ofrece yudansa real, a opta 
pa no yuda niun hende. 

Di otro banda Prome Minister 
ta mira plantacion di marihuana 
como un posibel pilar economico 
pa nos pais, mencionando esaki 
den un reunion di Parlamento. 

Dunando motibo pa confucion 
cu señalnan mixto, cuestionando 
e ora ta kico e Gobierno aki kier. 
Pesey ta importante pa comunica 
cu pueblo. No ta sigur si nan l<der 
legalis’e of no kier legalis’e, me- 
dicinal si, recreacional no, cu e tar- 
dansa aki ta duna “mix messages” 
n’e comunidad y ta bruha nan. 
N’e momento ald e ta contra ley, 
ley ta prohibi’e, no ta legal pa 
plant’e, no ta legal pa bend’e, no 
ta legal pa hum’e, no ta legal pa 
uz’e den ningun forma y tanten 
cu no cambia nada, esey ta lceda 
e hecho! 

DLABIERNA, algun minuut prome cu 3’or 
di atardi, Polis ta bay Jan Flemming pa un ac- 
cidente cu basta daño material entre tres auto. 
Aparentemente van di Roadservice 2Fast4U 
tabata sali for di JR Autocenter Santa Cruz 
dilanti di un Mitsubishi biniendo for di Jan 
Flemming. Esaki a pone draai full rond y den e 
draaimento, el a dal den un SUV preto cu ta- 
bata bayendo direccion zuid. Daño material ta 
considerabel, sinembargo no tabata tin herido. 

Multa a cay pa tene nos medio ambiente sushi 

Accion contra dump ilegal 



SIMAN ta habri cu diferente accion poli- 
cial riba nos isla. Ayera a toca turno pa dis- 
tricto di San Nicolas. Un grupo di studiante 
cu ta terminando nan estudio di MBO nivel 
4 a tene un accion riba dump ilegal. E tema 
principal tabata medio ambiente. 

E accion tabata dirigi riba dump ilegal den 
e bario pariba di brug. A constata un dump 
ilegal na Sabana Basora y a cuminsa cu un 
accion mesora p’asina haci e area ald limpi. 

E tabata un molester grandi . Pa lolce tabata 
e sushi cu a wordo laga atras entre otro: hero 
bieu, airco bieu, palo y diferente sorto di ar- 
tefacto cu tabata contamina e suela. E dump 
ilegal aki tabata riba un tereno priva na unda 
e doño di e propiedad a haya un multa pa cu 
esaki. 

E accion aki a inicia na San Nicolas, pero lo 
sigui den diferente districto p’asina elimina 
e fenomeno di dump ilegal. E unico lugar pa 
ley cu por tira sushi ta na dump di Parkieten- 
bos. 

E grupo ta lceda enfantisa cu nos mester por 
cuida nos medio ambiente, nos flora y nos 
fauna, si a nos como adulto no hacie awe 
mañan nos futuro generacion lo wordo per- 
hudica, nos naturalesa ta wordo perhudica y 
nos flora,fauna y bestianan lo no existi mas. 
Boet pisa lo cay! No tira sushi den mondi of 
riba caya, nos di KPA lo duna un multa me- 
sora! Tene Aruba limpi! 

Conhuntamente cu diferente departamento 
manera City Inspector y Serlimar, pero tam- 
be den e proyecto aki a conta cu sosten di 
sector priva cu no a pensa dos bez pa duna 
un man mesora cu tabata Anson Heavy 
Equipmente y Jason Fun di Taste Bud. 

Parlamentario Jennifer Arends-Reyes 

Gobierno ta tardando demasiado p'e ley di 
créche, aproba na 2017 drenta na vigor 



SEÑORA Jennifer Arends- Reyes bisa cu tur dia Aruba ta 
wordo confronta cu casonan cu ta pasa cu tin muchanan 
childto of menor di edad envolvi. Un di e recomendacionan 
di Unicef y tambe importante pa Aruba como pais den Re- 
ino tabata pa Aruba tin un ley di créche of centro di cuido. 
Corsou, Bonaire y Hulanda tin y aki Aruba ta wardando 
ainda pa Gobierno anuncia un fecha cu e lo bin na vigor. 

Na juni aña 2017 cu ta casi 2 aña pasa Parlamento unani- 
mamente a pasa un ley caminda cu nos centro di cuidonan 
di mucha lo mester tene consideracion cu diferente aspecto, 
no solamente di hygiéna tambe di seguridad, desaroyo so- 
cial emocional, guia y infrastructura. Tin un lapso di tempo 
mara n’e reldsitonan y tin algun rekisito basico ta drenta di 
biaha na vigor y lo mester conta pa tur centro di cuido di 
mucha. 

Tur dia ta drentando keho pa locual ta trata situacionan 
na centro di cuido di mucha directo of indirectamente na 
instancianan. 

Y e pregunta ta si ta actuando riba nan prome cu un inci- 
dente mester pasa. 

Na Aruba no mester di permiso/vergunning pa por habri 
un centro di cuido pa 5 of mas mucha dus basicamente e 
tarea di mayornan ta importante pa sondea bon unda y cu 
ken nan yiu ta kedando y si e establecimento ta apto of tin 
riesgo pa muchanan. 

Mirando e cifranan alarmante di negligencia, maltrato y 
abuso di mucha leynan asina no mester wordo warda den 
lachi, si e Minister encarga di Enseñansa no ta acuerdo cu e 


ley cu a ser aproba na 2017 cu ta traha cu registro y vergun- 
ning, e Minister mester percura pa bin cu otro proposicion, 
pero ta tristo y iresponsabel pa Aruba keda sin un cuadro di 
ley pa cu centro di cuido di mucha, despues cu a tarda hopi 
aña pa a logra yega na un proposicion cu a pasa unanimam- 
ente den Parlamento. 

Hopi centro di cuido lo por cumpli cu e guianan pa un créche 
di calidad, pero tin hopi tambe cu tin mas cu 5 mucha, ta 
na cas di hende,e muchanan ta coriendo diferente risico, e 
lugar no ta registra y basicamente ta clandestino. 

Asina ta tende di casonan di centro di cuidonan na cas di 
personanan caminda tin mas familiar ta biba y bishita cu 
por ta un risico grandi pa e muchanan. Algun tempo pasa 
Departamento di Salubridad a laga sa cu nan lo ta bishi- 
tando diferente centro di cuido, pero no a tende mucho mas 
al respecto. 

E topico aki mester di su atencion y mirando cu mester un 
cuadro di ley vigente pa nombra un Inspector encarga cu e 
centronan di cuido di mucha, e ta importante pa Minister 
laga sa ta kico ta su intencion pa cu e topico aki. 

Sra Arends-Reyes a comprende cu e Ministerio di Enseñansa 
a percura pa 240 mil florin pa bay sondea e posibilidadnan 
pa decriminalisa e cultivo di cannabis, pero a schuif e post- 
nan di training pa leidsters di créchenan p’e sociaal crisis 
plan cu porcierto ta pidi un lista di aki te Tokyo prome cu 
pone e fondonan p’e proyectonan disponibel y ta poco poco 
e proyecto y fundacionan cu antes tabata resorta bou di 
Ministerionan lo por haña nan placa. Asina por walc cu tin 
un ineficiencia enorme y miyones di fondonan publico cu 
ta keda den pot cu te ainda no ta yegando nan destinacion. 

Aruba ta birando dia pa dia mas caro y tur dos mayor mes- 
ter traha y laga nan yiunan na un centro di cuido di mucha. 
Tin varios dunador di trabou ta duna un toelage pa yuda 
paga créche y tin un mocion aproba 2 aña pasa cu ta pidi 
pa mayornan of dunador di trabou por deduci fiscalmente e 
ayudo pa paga centro di cuido di mucha. 

E mayornan mester por traha trankil cu nan yiunan ta den 
bon man, asina tambe e ta yuda contribui na nos produc- 
tividad laboral na Aruba. 

Cada caso di abuso, maltrato y negligencia ta un di mas riba 
nos isla y den e caso di implementacion y control p’e centro 
di cuidonan aworaki ta den man di Gobierno sra Arends- 
Reyes ta termina bisando. 

Aruba Bank ta recorda tur mayor riba e 

Metodonan di pago di "Schoolgeld" y 
"Aircogeld" pa aña escolar 2019 /2020 



PA un alumno por atende e aña escolar 2019 /2020, 
SKOA ta exigi cu tur mayor of voogd presenta nan 
prueba di pago di “Schoolgeld” y ‘Aircogeld”. 

P’e motibo alci Aruba Bank kier recorda tur mayor y 
voogd cu ta brinda oportunidad pa haci pagonan via 
Aruba Banlc Online Banking, Aruba Banlc App y Aruba 
Bank Customer Service Kiosk. 

Na momento di pago di “Schoolgeld”, ta importante pa 
tin e siguiente informacion di bo yiu: 

• Number di AZV di studiante,; Nomber y fam di studi- 
ante; Nomber exacto di e slcol cu e yiu lo atende. 

Tur pago lo mester wordo haci riba e cuenta bancario di 
SKOA, Stichting Katholiek Onderwijs Aruba, number 
di cuenta 6005292 na Aruba Bank. 

Cliente di Aruba Bank por haci pago via Aruba Bank 
Online y Aruba Banlc App, den e “Address Book”, busca 
“SKOA Schoolgeld” y Aruba Bank su Customer Service 
Kiosk. 

E kiosk ta disponibel na Camacuri Branch di 8or di 
mainta pa 8or di anochi tur dia, na Hato y Mainstreet 
Branch di 8or di mainta pa 4or di atardi di dialuna pa 


diabierna. 

Cliente di otro banco local por haci pago via transfer- 
encia via Online Banking cu bo banco ta ofrece of via 
un transferencia bancario. E suma exacto mester wordo 
transferi riba cuenta di SKOA na Aruba Bank menciona 
ariba, incluyendo e informacion exacto di studiante y e 
skol, manera ariba menciona. 

*Pago di SKOA “Schoolgeld” of ‘Aircogeld” na Aruba 
Bank Branch, lo tin un gasto di AWG 3.- pa cada trans- 
accion na teler pa clientenan di Aruba Bank y un gasto 
di AWG 10.- pa cada transaccion na teler pa clientenan 
di otro banco* 

Pa tur esnan cu paga SKOA “Schoolgeld” prome cu 31 
di juli 2019 usando un di e metodonan Online men- 
ciona, ta participa pa gana un voucher na balor di AWG 
500.- na un lugar di escogencia pa “Back To School”! 

Informacion tocante contribucion y cuenta di banco pa 
‘Aircogeld” ta wordo manda via e skol. 

Pa mas informacion por tuma contacto cu SKOA of por 
tuma contacto cu Aruba Banlc via Contact Center na 
527-7777. 

Programa di conservacion di Shoco 

Aruba y Umatilla 


ARMANDO Goegedrag tambe a yega awor n’e Deposito 
di Umatilla na Oregon y a uni cu co-boluntario di ABC, 
Ainhoa Gogorza, pa un training formal cu certificacion p’e 
Shoco Norte Americano, e asina yama “Western Burrowing 
Owls”. 

Aruba Birdlife Conservation (ABC) ta trahando huntu cu 
“Global Owl Project” riba un proyecto di conservacion na- 
cional pa nos shoconan. 

E director di e “Global Owl Project” sr. David Johnson”, ta 
train nos boluntarionan personalmente y ta keda den con- 
tacto diario cu ABC na Aruba. 

ABC su intencion ta pa ubica 500 neishi artificial na dife- 
rente parti rond Aruba durante e añanan cu ta bin. Un di e 
peligronan mas grandi p’e shoco di Aruba ta nan lugarnan 
di pone neishi cu ta desapareciendo, e.o. pa motibo di de- 
masiado construccion, no planificacion y falta di regulacion 
di e dimas di turismo relaciona cu actividadnan recreacional 
“off-road”. E expertonan di “Global Owl Project” ya e duna 
dos workshops na Aruba y e di tres workshop na Aruba ta 
planea pa final di 2019. 

Tin indicacion awor, basa riba observacion di conducta y 
vocalisacion di nos shoco di Aruba, “Athene cunicularia 
arubensis, ta un especie nobo di shoco. Analisis di DNA, 
vocalisacion, morfologia y distribucion ta e 4 variabel cu 
lo yuda pa determina si en berdad e shoco di Aruba ta un 
especie nobo. Mas a leu ta wordo estima cu e shoco tabata 
na Aruba pa mas di un miyon y mei di aña, hopi mas prome 
cu e ser humano a pone pia riba nos isla. 

ARUBA T’E UNICO PAIS DEN REINO 
HULANDES CU TIN SHOCO 

Banda di e proyecto di conservacion di e shoco di Aruba, 
Aruba Birdlife Conservation ta desaroyando un programa 
di conservacion di nos Prikichi tambe, di cual den futuro 
cercano, mas informacion lo ta disponibel. 

E cantidad di nos prikichinan, ‘Aratinga pertinax aruben- 
sis” (e nomber cientifico tradicional) a baha drasticamente. 
Similar n’e programa di conservacion di e shoco di Aruba, e 
programa di conservacion di prikichi lo ensera tambe pone- 
mento di un gran cantidad di neishi artificial na diferente 
lugar rond di nos isla. 



Boluntarionan di Aruba Birdlife Conservation, 
Ainhoa Gogorza (na man robes) y Armando 
Goedgedrag (na man drechi). Mei-mei di nan dos, 
nan coach personal, sr. David Johnson, 
Director di Global Owl Project. 

Potret ta saca na e “Burrowing Owl Conservation 
Project”, na Umatilla, Oregon, Estados Unidos. 

Na 2012 a declara e shoco como e simbolo nacional di Aru- 
ba y e prikichi na 2017 como e parha nacional di Aruba. 
Di e 270 especienan di parha registra na Aruba, e shoco y e 
prikichi t’e unico dos especienan endemico di Aruba. 

ABC ta orguyoso di su team di boluntario y e trabao cu nan 
a bin ta desplega den un esfuerzo pa rescata e especienan 
aki di extinccion. 

E asociacion cu e proyecto “Global Owl Project” ta extrem- 
adamente importante y ABC ta hopi contento cu e aso- 
ciacion y e sosten, guia y training cu nos boluntarionan ta 
ricibiendo personalmento di sr. David Johnson, Director di 
Global Owl Project. 

E programa di conservacion di “Umatilla Depot Burrowing 
Owl” cu Global Owl Project a desaroya y implementa ta un 
storia exitoso. 

Na momento cu a pidi ayudo di Global Owl Project, taba- 
tin solamente tres neishi di shoco cu a sobra n’e deposito 
na Umatilla. E cantidad cu a conta aña anterior a revela cu 
n’e momento di conteo tabatin mas cu 70 neishi di Shoco 
activo n’e lugar. Esey kier men cu e strategia ta funciona y 
cu e neishinan artificial ta wordo usa exitosamente dor di e 
shoco. 

E proyecto di conservacion di shoco di Aruba tin e obhetivo 
di obtene resultadonan similar. 

Prome Minister Evelyn Wever-Croes 

A reuni cu Minister di 
Foreign Trade & Information 
Technology di Estonia 

ARUBA completo por mira e exito di participacion 
di Prome Minister Evelyn Wever-Croes den e e-Gov- 
ernance Conference 2019 na Estonia. Prome Minister 
na momento di a acepta e invitacion pa participa n’e 
conferencia aki como un orador y panelista, el a sigura 
pa tin varios reunion riba su agenda durante su estadia 
corto na Estonia. 

Di e manera aki, Premier di Aruba ta probecha cada 
biahe cu e haci pa trece resultadonan grandi bek pa nos 
pais. 



E ultimo compromiso oficial na Estonia di Prome Min- 
ister, el a reuni cu ‘Minister of Foreign Trade and In- 
formation Technology’, señora Kert Kingo. Premier di 
Aruba a comparti e vision di Gobierno di Aruba riba 
difersificacion economico: creacion di un sociedad di 
ciencia y tecnologia basa riba conocemento y economia 
lo t’e herment pa garantisa inovacion na Aruba y ga- 
rantisa tambe e competividad di Aruba su economia y e 
internacionalisacion di negoshi. 

P’e motibo aki, ‘Knowlegde Economy’ ta un di e Sec- 


tornan Prometedor di Aruba y nos ta habri pa opor- 
tunidadnan comercial den e tereno aki. Sea ta conoce- 
mento, servicionan of educacion, den e ultimo caso aki, 
programanan di intercambio estudiantil manera nos 
facultad di SISSTEM. Vision di Aruba no por wordo 
logra riba nos mes. Pero nos ta dal stapnan grandi pa 
logra y pa logra, nos mester uza conocemento y exper- 
ticio di otro paisnan manera Estonia cu tabata exitoso 
den e implementa na tur ciudadano y mas ainda, trece 
transparencia den e aparato gubernamental. 


Studiantenan di IPA ta 
presenta proyecto di 
finalisacion di estudio 

INSTITUTO Pedagogico Arubano (IPA) ta invita henter 
comunidad di Aruba pa asisti dialuna awor, dia 27 di mei 
2019, n’e presentacion di e proyectonan di finalisacion di 
estudio di e studiantenan di aña cuater. 

Den cuadro di finalisacion di e estudio pa maestro e studi- 
antenan di ultimo fase mester haci un investigacion tocante 
un tema cu tin di haber cu inovacion y desaroyo den ense- 
ñansa. 

Banda di e investigacion e studiante mester a desaroya ma- 
terial educativo relaciona cu e tema cu el a profundisa su 
mes den dje. 

E investigacion y material desaroya ta pa nan tesina di fi- 
nalisacion di estudio. Di e investigacion y material aki e 
studiante lo duna un presentacion cu ta forma parti di exa- 


men final. 

Den e presentacion e studiantenan ta presenta nan proyec- 
to final n’e docentenan di IPA, na famia y tambe na publico 
en general. 

IPA ta invita tur interesado pa bin walc e presentacionnan 
unda nan studiantenan lo elabora riba e investigacion cu 
nan a realisa den practica. E presentacionnan lo tuma lugar 
na IPA (Isaac Wagemakerstraat 11, San Nicolas) y ta di 
5:15 pm pa 6:30 pm. 

E temanan di investigacion cu e studiantenan lo presenta 
ta: 

Orario 17:15 -17:45: Chantalle Giel: “Het belang van com- 
municatie tussen ouders en leerkrachten in het basisonderwijs”: Ea- 
leen Ferro Pimienta: “Fijne Motoriek in het kleuteronderwijs”: 
Damian Lopez: “Stimuleren om meer te doen voor het milieu” 

Orario 18:00 - 18:30: Lianne Tromp: “Actiever zijn met de the- 
matafel in het kleuteronderwijs”: Shareen Daal: “Fysieke Weer- 
baarheid in het bewegingsonderwijs: 

Yuryenne Arends y Ghislaine v/der Linde: “ Het effect van coó- 
peratief leren op de betrokkenheid van leerlingen in de 4e en 5e klas 
tijdens het kemfase van rekenlessen”. 

Jay 7 s Tire ta knock out Celebrities 
seyando un otro victoria 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba veldnan na Pos Chiq- 
uito. Den categoria AA e fuerte eki- 
po di Jay’s Tire a bini por la goma y 
ta knock out Celebrities 20-7. Jay’s 
Tire como ekipo a bati di 20-13 pa 
un averahe di 650 mientras Celebri- 
ties den conhunto a bay di 21-6 pa 
un averahe di 286. Resumen final di 
e wega Jay’s Tire 20 careda, 13 hit, 
o error lagando 5 coredor na base. 
Celebrities 7 careda, 6 hit, 4 eror y 
ta laga 10 coredor den circulacion. 
Mihor bateadornan pa Jay’s Tire ta 
Jayson Orman 3-2 cu 3 careda an- 
ota mas 1 rbi, Nathan Berkel 3-1 
cu 3 careda anota mas 3 rbi, Sando 
Geerman 3-2 cu 6 careda impuha 
incluyendo un triple, Artoir Her- 
rera 3-2 cu un doblete y un triple, 
Jeromin Kelly 3-2, Sandrick Geer- 
man 4-2 cu un doblete, 2 careda an- 
ota y dos impuha, Jowald de Cuba 


di 3-1. Pa Celebrities a destaca na 
plato Benjamin Tromp 2-1, Angelo 
Dos Santos y Gregory Manuel am- 
bos di 2-1 cu un careda anota y un 
careda impuha, Wensley Kock di 
3-2. Jorge Santana ta drenta releva 
e hoben Gerald Maduro y ta bay cas 
cu e victoria. Gerald Maduro a tira 
solamente 1 tercio di promer inning 


permitiendo 5 careda mas 3 base por 
bola. Jorge Santana ta drenta releva 
y ta bay 4 inning y 2 tercio, 48 bola, 
52 strilce pa un total di 100 lansa- 
mento permitiendo 2 careda limpi, 
5 hit propinando 6 strike outs y ta 
regala 6 base por bola. Jeremy Geer- 
man lcende ta habri e partido ta 
bay cas cu e derota permitiendo 10 
careda riba 8 hit y ta regala 4 base 
por bola. Jeremy ta wordo releva pa 
Albertico Noguera den di 3 inning 
kende na su turno ta wordo releva 
pa Gregory Manuel y despues Ozzi 
Webb. weganan ta continua dialuna 
27 di mei na Pos Chiquito 7:15 di 
anochi White Joker vs Blackhawks 
y pa 9or di anochi Piratas vs Black 
Joker. Diamars 28 di mei na Dragon 
Hitters 7:15 di anochi Logros vs Pi- 
ratas y pa 9or di anochi White Joker 
vs The Prodigies. Na Dragon Hitters 
bar y cushina ta bon surti. Softball 
fast pitch a la carga! 

Royal Power Tat Fat Home Depot ta 
derota Macuarima Spark Elektra 6-2 


CAMPEONATO HEINEKEN fast pitch di Aruba 
Softball Bond dedica na dos baluarte Jacobo Jansen 
y Gilbert “Nando” Maduro a continua riba veld na 
Pos Chiquito. Royal Power ta percura pa un otro vic- 
toria e biaha aki derotando Macuarima Indians den 
un bon wega. Boxscore final Royal Power 6 careda, 9 
hit, 3 error y ta laga 6 coredor na base. Macuarima 
Indians 2 careda, 2 hit, 1 error y ta laga 5 coredor 
den circulacion. Royal Power como ekipo a bay di 
20-9 pa un averahe di 450 mientras cu Macuarima a 
bay como ekipo di 19-2 pa un averahe di 105. 

Mihor bateadornan pa Royal Power ta Gregory “Pi- 
lin” Krosendijk 3-2 cu dos careda anota, Jorge Wout- 
ers 2-2 cu un doblete y dos careda anota, Jomark 
Flanegin 3-2 cu 2 rbi, Kelvin Silvania y Edmar 
Macho” Tromp ambos di 1-1. Pa Macuarima Spark 
elektra e unico dos hitnan a wordo conecta pa Jean 
Pierre Geerman lcende a bay di 3-2 incluyendo un 
doblete. Jair Thompson ta cubri henter e ruta y ta 
pone su di dos victoria riba su nomber. Jair ta lansa 

5 inning, 28 bola, 5 strike pa un total di 83 pitch, 
permitiendo 2 careda di cual 1 ta limpi, 2 hit y ta 
propina 8 ponche regalando 3 base por bola. Ran- 
dolph Pinedo, Michael Fingal y Darl Quandus tur a 
ricibi 2 strike outs mientras Ray Bernabela, Ingomar 
Flanegin tambe ta waya pasa bay 1 biaha. 

Juan Chirino ta bay cas cu e derota pero por mira 
atras riba un tremendo labor riba monticulo tirando 
35 bola, 47 strike pa un total di 82 pitch permitiendo 

6 careda, 9 hit, 2 base por bola propinando 4 strike 
outs na Jomark Flanegin, Kenny Hart, Guyon Can- 
nister y Aldrick Loopstok kendnan ta waya pasa bay 
un biaha. Pues duelo den pitcheo den un tremendo 
partido. Dialuna awor campeonato ta continua riba 
veld di Pos Chiquito cuminsando pa 7:15or di ano- 
chi White Joker vs Blackhawks y pa 9or di anochi 
Piratas vs Black Joker. Diamars na Dragon Hitters 
7:15 di anochi Logros vs Piratas den e bataya di ba- 
chata mientras pa 9or di anochi White Joker vs The 
Prodigies. Weganan di campeonato oficial a la carga! 

Prome Ban Topa San Nicolas tabata un exito 

Sigur el a yega e bashi cu Carubbean a laga 
y proximo Ban Topa, lo bira mas grandi 


TUR cos a cuminsa 6 siman pasa ora un grupo di habi- 
tante di San Nicolas preocupa a dicidi di bin hunto y a 
sinta brainstorm kico por wordo haci p’asina cuminsa trece 
movecion bek den e cayanan di San Nicolas. No ta un se- 
creto cu desde cu a stop cu Carubbian Fest a keda un bashi 
basta grandi y actualmente cu e situacion di e refineria Cit- 
go, e comerciantenan di San Nicolas no ta pasando den nan 
mihor momento. 

Despues di basta reunionan cu diferente instancia y tambe 
hendenan cu sa di e tema a keda dicidi cu lo cuminsa cu 
un actividad cu lo hiba nomber di “Meet San Nicolas”, e 
lo tuma lugar den e promenade di San Nicolas y e prome 
edicion tabata diahuebs 23 di mei. Un proyecto cu a cum- 
insa from scratch y cu a wordo financia inicialmente dor di 
e bendornan cu a participa n’e prome evento ta dirigi ini- 
cialmente pa atrae turistanan pa yega pariba di brug p’asina 
bin topa y inter-actua cu e comerciante y habitantenan di 
San Nicolas. 

E prome edicion di Ban Topa San Nicolas diahuebs anochi a 
suprasa tur espectativanan ora cu e Promenade di San Nico- 
las ya for di oranan tempran di atardi a yena di hendenan 
cu a bin pa asina relax, disfruta di e diferente standnan di 
cuminda local y Caribense cu tabatin sin laga afo e juicenan 
fresco localmente produci y e diferente standnan di arts and 
crafts di nos artistanan local cu sigur a luci e anochi al<d cu 
productonan localmente produci cu bo no por haña ningun 
otro caminda. 

Aparte di algun DJnan local di pariba di brug, sr. Carlos 
Bislip kende tambe ta un e gran artistanan local di pariba 
di brug tabata presente pa deleita tur esnan presente cu e 
musica relahante cu a pone tur hende relaha y disfruta di e 
anochi. 

Un anochi sigur unda hopi hende cu tin basta tempo no ta 
topa otro pa motibo di trabao of otro compromisonan a sa 
di uni manera un gran famia y a disfruta di e anochi den 
e cayanan di e Promenade cu sigur cu tur su murayanan 
bunita pinta y decora a caba di haci e anochi aki simple- 
mente magico. 

Hopi a comenta cu esaki ta algo cu San Nicolas tabatin mes- 
ter pa hopi tempo mirando e tranquilidad cu a reina y unda 
tur hende por a combersa y disfruta di nan plato prefer, 
mientras nan tabata topa y combersa cu famia y amigonan. 
E organisadornan sigur ta hopi agradecido n’e cooperacion 



recibi di Garage Cordia y su autonan Toyota, na Cosecha y 
O’Neils Kitchen cu di e prome instante a apoya e evento aki 
y na tur e miembronan di prensa cu a duna na contribucion 
pa actividad aki sigur tabata un exito rotundo. 

E intencion ta p’e actividad ald continua tur prome dia- 
huebs di luna pues e siguiente edicion ta programa pa dia 6 
di juni proximo unda un biaha mas e pueblo por bin hunto 
pa Meet San Nicolas. 

Si tin mas comerciante cu ta desea di forma parti cu e gran 
evento aki por tuma contacto cu sr. Patrick Gumbs libre- 
mente na cel 741-6313 pa mas informacion con pa forma 
parti di e evento ald di pueblo pa pueblo. 

Akisha Albert, 
Miss Universe 
Curacao 2018, 
ta forma parti 
di Sea Bunita 
Sea Bo Mes 
Fashion Show 




PA Fundacion Sea Bunita Sea Bo Mes, ta un honor pa anun- 
cia participacion di Akisha Albert, den e fashion show di nos 
mucha y hobennan special di Aruba dia 8 di juni proximo den 
Renaissance Convention Center. 

Nos tur por corda AJkisha riba escenario di e competencia mas 
grandi di beyeza Miss Universe aña pasa unda cu Akisha a 
representa nos hermana isla di Curacao y a logra top 10 final- 
ista di e certamen aki. 

E biaha aki Akisha ta bay modela riba pasarela cu nos mucha 
y hobennan special y tambe di Curacao nos tin mas invitado 
cu lo bay forma parti, e.o. e cantante AEmy, famoso na Cura- 
cao lo comparti su canto cu e publico di Aruba cu su cancion 
Nia Feliz. 

Tur cos ta den full swing cu hopi entusiamo y preparacion ta 
wordo haci p’e gran anochi aki unda nos mucha y hobennan 
special lo briya. 

Fundacion Sea Bunita Sea Bo Mes, ta contento con tur cos 
ta canando pa cu e gran anochi di e fashion show aki. Sor- 
presanan lo keda presenta hunto cu tur nos celebridadnan y 
cantantenan di Aruba cu lo participa, canto y baile y hopi mas 
durante e gala fashion show aki. 

Tambe nos por a aprecia y ta di admira y bisa danki for di 
awor na tur nos tiendanan, boutiquenan cu ta sosteniendo 
nos muchanan cu nan vestuario p’e anochi aki. 

Cumpra bo carchi p’e grandioso show aki serca tur mayor di 
nos muchanan special y pa mas info por contact sra. Mari- 
enela Geerman na cel # 733-1431. 

Ban duna tur sosten y apoyo na nos mucha y hobennan spe- 
cial den nan lucha pa inclusion den nos comunidad. 


Rosario Bibo y Santo 
Sacrificio di misa cu 
petishon pa tur nos 
mucha y hobennan 

Pastoral Hubenil Aruba ta haci un invitashon 
na tur nos hobennan y henter pueblo di Aruba, 
especialmente famianan pa bini hunto y par- 
ticipa na e Rosario Bibo pa pidi intercession di 
nos dushi Mama Maria ,cu lo wordo resa pa nos 
hobennan di confirmacion di cada parokia y 
despues un Santo Sacrificio di Misa cu petishon 
especial pa pidi proteccion pa tur nos mucha y 
hobennan di Aruba y mundo henter. Cada mu- 
cha ta e regalo di mas precioso cu Dios a regala 
un mama y un tata y p’esey como mayornan 
y comunidad nos tin e deber di cuida, stima y 
proteha nos muchanan pa nada no pasa nan. 
Ser un mayor no ta nada facil, pero cu tur confi- 
ansa y fe ,Dios lo sa di juda cada mayor den tur 
sabiduria pa logra haci e mucha sinti feliz. Dia- 
domingo 26 di Mei pa 5or di atardi lo cuminsa 
cu e rosario y sigui pa e Santo Sacrifico di misa 
presidi pa nos Pastor Andry Soto, guia spiritual 
di Pastoral Hubenil Aruba. E atardi bunita aki 
lo tuma lugar na Kapel di Alto. Lo por bin cu 
bo stoel pa sinta mas comodo. Equipo Pastoral 
Hubenil Aruba ta conta cu bosonan presencia 
pa hunto nos pidi, Alaba y Glorifica Dios. 

Refineria di Corsou a retira Van Kwartel como Director 


WILLEMSTAD. 

E persona cu ac- 
cionista di Refinee- 
ria di Corsou a sco- 
he aña pasá pa dirigi 
e empresa den un 
era nobo después 
dje reino di PDVSA 
den nos Refineria, 
lo no tey pa mira si 
lo logra continuacion dje Refineria pasobra ela haya re- 
tiro. 

NOBO a anticipá e cos alci siman pasá. 

Riba 23 di mei ultimo accionista di Refineria di Cor- 
sou (RdK) a tuma e desicion pa retirá sr. Roderick van 
Kwartel como director di e compania. A tuma e desi- 
cion aki durante di un reunion extraordinario di ac- 
cionista di e compania di gobiérno. 

Dia 12 di óctober di aña pasá Hunta di Comisario di 
RdK a cuminsá un investigacion tocante posibel iregu- 
laridadnan cu a tuma lugá den e proceso di lisitacion pa 
yega na un operadó di nos refineria. 

E rason pa cuminsá un investigacion tabata acusacionnan 
haci pa representante di un di e partidonan cu tabata 
participá den e proceso di lisitacion y cu a experenciá e 
iregularidadnan alci. 

For di e raport final di Ivy Corporate DefenceSc Investi- 
gations fecha 23 di januari 2019 por constatá cu banda 
di e trayecto di lisitacion a cuminsá un trayecto para- 
lelo den cua iregularidad a tuma luga. Ta constata den 
e rapórt tambe cu sr. van Kwartel tabata envolvi den e 
iregularidadnan aki. Hunta di Comisario a conklui cu 
sr. van Kwartel no a informá Hunta di Comisario cor- 
ecto. 

Hunta di Comisario a percurá cu Sr. van Kwartel, tanto 
durante como despues di e investigacion, a haya y ta- 
batin suficiente oportunidad pa keda scuchá y cu e por 
a duna su punto di bista, hasta durante di e proseso, 
tocante di loke tabata keda constatá. Sr. van Kwartel a 
haya varios oportunidad pa haci alci. 


Hunta di Comisario, despues di a studia tanto e resulta- 
donan como e punto di bista di Sr. van Kwartel, a conk- 
lui cu Sr. van Kwartel, dor di a iniciá y participá den un 
trayecto paralelo na e proseso di lisitacion y a informá 
Hunta di Comisario no corecto ni completo, no a com- 
portá su mes manera mester spera di un bon gerente. 
Banda di esaki a conta pa Hunta di Comisario tambe 
cu Sr. van Kwartel, den su funcion y teniendo cuenta 
cu e circunstancianan, mester a realisá su mes ki conse- 
cuencia su acto lo tin pa e proceso di lisitacion y tambe 
pa interes general. 

Hunta di Comisario pa e rasonnan aki a pérdé confi- 
ansa den Sr. van Kwartel como director statutario y a 
consehá e unico accionista di e compania pa duna retiro 
na Sr. van Kwartel. 

Despues cu accionista a pidi conseho di e consehero 
pa loke ta trata “corporate governance” y esaki a duna 
su conseho dia 25 di april ultimo den cua cu e ta indicá 
cu e no ta mira rason bálido cu ta pisa contra di e desi- 
cion pa retirá Sr. van Kartel, a tuma e desicion pa tene 
un reunion extraordinario di accionista dia 23 di mei 
ultimo. 

A scucha Sr van Kwartel durante di e reunion alci y a 
duna oportunidad na gerencia y Hunta di Comisario pa 
duna nan conseho. 

Reunion di accionista a constatá, teniendo cuenta cu 
tur argumento cu a ser presenta di ambos banda, cu 
no a bin echo y circunstancianan cu ta hustificá e actua- 
cion di sr. van Kwartel. 

Accionista di Refineria di Corsou a tuma seño Roderick 
van Kwartel den servicio dia 8 di januai aña pasá pero 
manera NOBO a informá algun siman poasá, e proposi- 
cion pa retirá señor van Kwartel tabata den tratamen- 
to basta dia caba serca Consehero di Gobierno mr. de 
Palm director di STBNO kende na final di su análisis a 
señalá cu e no tin ophecion fundamental pa duna señor 
van Kwartel retiro. 

P’esey reunion general di accionistanan a tuma e desi- 
cion pa retirá Sr. Van Kwartel inmediatamente. 

Corsou I 


Curasoleñonan envolvi den varios 
suceso criminal pisá na Hulanda 





WILLEMSTAD: Por ta coinsidencia óf por ta natu- 
ralesa di ‘nos hendenan’ na Hulanda pero nos tin e im- 
precion cu ultimo lunanan e frecuencia di casonan di 
violencia den cual yiu di tera ta envolvi ta mas halto cu 
normal. 

Y no ta straño cu den e cantidad di casonan aki un pors- 
entahe halto ta tuma lugá na Rotterdam y besindario 
manera tabata e caso siman pasá caminda descono- 
sidonan a puñalá un muhé gravemente den Beijerland- 
selaan na Rotterdam-Zuid. 

Nan a transporta e victima urgentemente pa hospital 
pero autoridadnan no kier a duna detaye riba su condi- 
cion. 

Poco despues dje insidente polis a detene un hende y 
a seya un salon di beyesa caminda e incidente a tuma 
lugá. 

Segun polis e dos personanan ta conoce di otro. 

Tiramento cu arma 

Un otro insidente serio a sosodé na Oss camidna un 
Curasoleño a topa un atversario di dje y a start un dis- 


cucion despues di cual e Curasoleño a bay su cas busca 
arma di candela y a enfrentá su atversario. 

E problema ta cu ela cuminsa tira pa loco riba caya cre- 
ando un peliger pa hende inocente. 

Despues a resultá cu e tipo aki tabatin diferente arma 
serio na su cas. 


Originalmente su abogado a pretendé cu ta arma di 
plastic pero no por distingui nan for di arma real. 

Parce cu promé cu e insidente ald e agresor a bay cas di 
su victima y a bati na su porta y ora ela sali, ela dal e 
homber un molceta den cara. 


No satisfecho ainda, e abusador a bay busca problema 
cu e bisiña. 

Husticia a actua rapidamente pa kita e homber for di 
riba caya y a ordena pa mandé pa tratamento den Piet 
Roordaldiniek na Zutphen. 

Doño di stand di 'wafel' na Corsou a 
gana caso di Uitkering na Hulanda 


WILLEM STAD . Un disputa si e doño Hulandes- 
Europeo di un stand di wafel na Corsou mientras cu 
e tabata cobra WW-uitkering a keda resolvé diahuebs 
den corte na Hulanda na fabor dje empresario. 

E sala di apelacion di seguro contra desempleo na Hu- 
landa a kita e Bijstand dje empresario pasobra for di 18 
di mei 2013 e no tabata biba mas na Hulanda pero a 
trasladá su stand di wafel pa Corsou caminda e tabata 
haci su negoshi y cobra Bijstand pareu. 

E doño dje stand no a informá e sala di seguro contra 
desempleo y nan a kita su Uitkering. 

E sala di Seguro a busca prueba na tres diferente banco 
cu e empresario no tabatin cuenta mas serca nan den e 
periodo di 1 januari 2013 te cu 1 april 1 2015 loke ta 
nifica cu for di 18 di maart 2013 sigur e no tabata na 
Hulanda mas. 

E homber no por a proba cu si e tabata na Hulanda te 
cu dia 22 di april 2015. 

Un fayo e sala di Seguro contra Desempleo a comete 
a haci y esey tabata pa pidi e cartanan di banco sin in- 
formá e homber y corte a declará e dadonan aki nulo 
como prueba. 

Buscando prueba cu e empresario no tabata na Hulanda 
nan a piska riba Internet y Registronan manera Kranshi 
y a haya prueba cu e homber tabata na Corsou for di 18 
di maart 2013 pero no pa vakantie pero trahando. 

Ademas éx-casá dje homber tabata a basha’bou riba dje 
bisando cu ta for di fin di 2012 e homber ta biba na 
Corsou y na Camara di Comersio nan a haya formular- 
io cu e ta registrá na Corsou for di 19 di maart di 2013. 

Y como sifuera esey no tabata prueba, e homber mes a 
promové su negoshi riba Facebook tres dia pa siman pa 
haci propaganda pa su stand. 



Y como cherry riba e bolo ela pone riba Facebook ofi- 
cialmente cu for di 25 di augustus 2013 ela muda ofi- 
cialmente pa Corsou. 

En todo caso ora cu Sala di Seguro contra desempleo a 
lcita su Bijstand, ela protesta y a gana su caso pasobra 
nan no por a proba cu te mes tabata para bende wafel 
sino manera ela bisa, ela allcilá e stand cu otro hende 
mientras cu e tabata regla su papelnan pa start e ne- 
goshi. 

Es mas, ela yama nan na telefon na Hulanda promé cu 
ela bin Corsou pa puntra si e por haci uso dje areglo 
pa traha part-time y sigui cobra pero nan a bisé cu e 
lo pérdé su Uitkering y ela scohe pa alkilá e stand cu 
conocinan kendenan a explotá e stand bou di nan mes 
nomber. 

Ta te na april 2015 ela cuminsa traha cu e stand. 

Corte di apelacion na Amsterdam a duna e homber ra- 
son y a ordena e Sala di Seguro contra Desempleo pa 
paga tur su gastonan relacioná cu e caso cu tabata como 
2300 Euro. 

Mas claro no canta un gallo 

Un biaha mas Ministerio Publico ta confirmá 
cu Martina a comete echo castigabel 


WILLEMSTAD. Pa clara cual- 
kier confucion cu ainda por a reina 
despues di e declaracion clarito cu 
declaracion di Ministerio Publico 
(OM) ta enserá, NOBO ta bolbe 
ripiti e texto integral di nan dicta- 
men den e caso di Steven Martina y 
cu ela comete echo castigabel. 

Esey t’e conclucion despues di a ter- 
miná e investigacion contra di ex- 
Minister di Desaroyo Econimico, 
Dr. Ir. I.S. Martina y a tuma e desi- 
cion pa seponé e caso bou di sierto 
condicion. 


Ai^ra 

“ÇitM&uzt 'Wottte & fénentatony 

Gradicimento / Invitacion 

Pa medio di esaki Famia Paula kier gradici tur famia, amigo y 
amiganan y conocirnan cu den un forma of otro a mustra nan 
atencion y a duna nos sosten durante fayecimiento y entiero di 
nos ser stima: 



Felipe Paula 

"Lon" 


Boso muestra di atencion ta di hopi aprecio y un gran sosten 
pa nos. Un danki na un y tur cu a manda carchi, krans, 
whatsapp, email y a hasi yamada nan telefonico. 

Tambe na Aurora Funeral Home pa cu su bon servicio y 
atencion. 

Boso muestra di atenshon tabata un gran consuelo pa nos. 

Alaves nos kier invita pa 3 Santo Sacrificio di misa cual lo tuma 
lugar na Misa Pro Cathedral San Francisco na playa: 

Diasabra 25 di mei 2019 2019 pa 7'or di anochi 
Diaranson 29 di mei 2019 pa 7'or di anochi 
Diabierna 31 di mei 2019 pa 7'or di anochi, 


Bo(so) presencia lo ta altamente aprecia 


Na fin di 2017 varios persona a haci 
denuncia contra di señor Martina. 
E lo mester a actua contra di e Ley 
di Integridad (candidado) Minister 
(Landsverordening). 

Riba 24 di mei 2018 a duna Land- 
srecherche orden pa cuminsá cu un 
investigacion di echos (feitenonder- 
zoek). E resultadonan di e investig- 
acion aki a pone cu a cuminsá un 
investigacion penal. 

Fiscal a evaluá e investigacion di 
Landsrecherche Corsou. A base di e 
investigacion aki, OM a yega na e 
conclucion cu personanan cu tabata 
envolvi den e proceso di screening 
mester tabata mas atento pa evitá e 
mmimo chéns pa tin un conflicto di 
interes. 

OM ta conclui cu señor Martina, 
den Conseho di Minister, a tuma 
parti den e proceso pa tuma desicion 
tocante consepto di ley pa cambia 
tarifa di seguro WA obligatorio. 

Dor cu señor Martina na e momen- 
to ey tabatin accion den un compa- 
nia di seguro, e tabata tin un interes 
comersial den e desicion. 

Pa e motibo aki a base di e Ley di 
Integridad, e no por a participá na 
tumamento di e desicion aki. 

Awor cu esalci a sosodé, segun OM, 
un echo castigabel a wórdo comete. 



Meta di Parlamento di Corsou tem- 
po a traha e Ley di integridad tabata 
pa evitá tur chéns pa un conflicto di 
interes. For di e investigacion a sali 
na cla cu den ehecucion di e Ley alci 
no ta tur ora actua cu cautela. 
Despues cu a tuma tur echonan den 
consideracion, OM a yega na e con- 
clucion cu e debate dicon pa aplicá 
normanan di integridad mester bay 
den Parlamento, Conseho di Minis- 
ter y serca e politiconan. 

OM ta haya di sumo importancia 
pa den e (promé) caso riba tereno di 
e Ley di Integridad cu ta existi rela- 
tivamente cortiko, duna espacio pa 
e debate. Esaki tambe ta un di e mo- 
tibonan cu un persecucion penal no 
ta oportuno na e momentonan aki y 
a dicidi di seponé e denuncia contra 
señor Martina condicionalmente. 

Dios tawata sabi, den Su Sabiduria grandi, cu E ta tur caminda, 
sinembargo El a pone su yiunan chikito bou di encargo y cuido 
di un mama cu ta stima. 

"HACI PA BO MAMA Y BOTATATA CONTENTO; 

HACI PA ESUN CU A CARGA BO DEN SU SENO SINTIE ALEGRE" 

(Proverbio 23:25) 

Cu un tristeza hopi grandi nan nos curason nos ta participa cu 
a bolbe pa cas di su Tata Creador, nos Dushi y Precioso Mama, 
Wela, Bisawela y Ruman: 



Sra. Eleonora Petrocchi -Donata 

Mihorconoci como"Aurita" 

Viuda di Sr. Campy Petrocchi 
*26 - 11 - 1932 +21 -05-2019 
Na nomber di su yiunan: 

Sra. Greta (Lenny) y Sr. Ety Arendsz- Petrocchi y famia 
Sra. Erica (Luchi) y Sr. Eric Filiciana-Petrocchi y famia 
Sra. Lila Petrocchi 
Na nomber di su nietonan: 

Lianne Arendsz 
Dante Arendsz 
Lizzi Arendsz 
Angelo Filiciana 
Sulissa Filiciana 
Na nomber di su bisanietanan: 

DAngeline Arendsz 
Nanny Filiciana 
Na nomber di su rumannan: 
t Elsira Donata 

t Sra. Adelinda y tSr. Alberto Petrocchi-Donata 
t Sra. Bernadetta y tSr. Toochi Hermans-Donata 
t Sr. Jose Olindo y Sra. Vda. Grace Donata-Werleman 
t Pina Donata 

Sr. Ovito y Sra. Nina Donata-Chung 
Sra. Lena y Sr. Rafael Boekhoudt-Donata 
Na nomber di su subrino(a)nan: 

Sra. Lourdes (Tica) Petrocchi y yiu 
Sra. Gerdwina (Lichi) Petrocchi y yiu 
Sr. Joslyn Petrocchi 

Sra. Nury y Sr. Cadir Lampe-Petrocchi y yiu 
Sr. Lico y Sra. Astrid Hermans-Hernandez y yiunan 
Sr. Rino y Sra. Mirna Hermans-Jacquin y yiunan 
Sr. Lutico y Sra. Janine Hermans- Boezem y yiunan 
Sr. Joselito Donata y yiu 
tSr. Lino Donata y yiunan 
Sr. Eriberto Donata 

Sra. Genevieve y Sr. Omar Regazzoni-Donata 
Na nomber di su ihanan: 

Sra.Tinachi Simon-Boekhout 
Sra. Marieta Croes 
tSr. Carlo Croes 
Sra. Fela Angela-Flanegin 
Sra. Milva Koolman-Flanegin 
Sra.Tica Petrocchi 
Sra. Gala Maduro-Brete 
Sra. Genevieve Regazzoni-Donata 
Sra. Lianne Arendsz 
Hopi stima mescos cu nieta: 

Rose Figaroa, Armando Lugo y Noélla 
Hopi stima mescos cu subrina: 

Lidwina Figaroa 
Angelique De Sousa 

Su bon amistadnan Aprecia y Stima manera Famia: 

Sra. Vda. Mimi Maduro-Robert 
Sra. Elaine Maduro 
Sra. Vda. Maria Donata-Ras 
Sr. Gerard Simon y famia 
Sra. Lenny Koolman y yiunan 
Sr. Willy y Sra. Eudo Richardson y yiunan 
Sr. Daddy Roos y famia 
Sra. Edeline De Cuba y yiunan 
Sra. Gwen y Sr. Eduard Osepa-Hewitt 
Sra. Norma Lacle 

Sr. Omar Boekhoudt y Sra. Annie Kock 
Sra. Anna y Sr. Christian Saponara-Grassia y yiu 
Sra.Vda. Enid Marquezyyiunan 
Sra.Vda. Sita Roos 

Sr.Teechi y Sra. Juliana Dabian y famia 
Su ayudantenan: 

Sra. Julissa Boekhoudt-Ramirez 
Sra. Gloria Hernandez 
Sra. Maria Geerman 
Tur prima y primonan Stima y Famia. 

Demas famianan Petrocchi, Donata, Arendsz, Filiciana, Flanegin, Navas, 
Hermans, Werleman, Chung, Boekhoudt, Boekhout, Ras, Brete, Robert, 
Hernandez, Jacquin, Boezem, Regazzoni, Lampe. 

Ta invita tur famia, primo y primanan, bisiñanan, amistadnan y 
conocirnan pa asisti na acto di entiero cu lo tuma lugar Diamars 28 di 
Mei 2019 di 2.30pm - 4.00pm na Misa Pro - Cathedral San Francisco na 
Playa. Despues lo sali pa santana Catholico na Playa. 

Gradicimento y Invitacion 

Pa medio di esakifamia kier a gradici tur famia, amigo y 
amiganan y conocirnan cu den un forma of otro a mustra nan 
atencion y dunanossostendurantefayecemento y entiero di nos 
ser stima: 



Maria Teresita “Chita” de Cuba-Arendsz 


Gradicimento special na Dr. Vis y suasistentnan, 
Grupo Violeta, Club Kibrahacha 60+, 

Tur cu a mandapalabranan di Consuelo riba Facebook, 
Email y Whatsapp, 

Tambena Aurora Funeral home pa boso bon servicio y 
atencion. 

Boso muestra di atencion tabata un gran consuelo pa nos. 
Alaves nos ta invita pa 3 Santo Sacrificio di misa cualnan lo 
tumalugar: 

Diasabra 25 mei 2019 pa 7or di anochi, 
Dialuna27mei 2019 pa 7or di anochi y 
Diabierna 31 di mei2019 pa 7or di anochi 
na Misa Fatima na Dakota. 

Boso presencia lo ta altamente aprecia. 


A®ra 

Dios ta nos refugio, 

Eta nosfortalesa, 

El a resulta un yudador den mester. 

Salmo 46:1 

Cu dolor na nos curason nos ta anuncia fayecimento di nos ser 
keri: 



Cadencia Pierre 

Mihor conoci como"Cadens" 

*01 -05-1948 -103-05-2019 


Entiero a wordo posponi te un proximo aviso 



Aufora 

*i¥o*tte £ @ne*Hatonn 

Gradicimento y Invitacion 


Pa medio di esakifamiaVieira do SaláoCorreia de Andradekier a 
gradici tur famia, amigo y amiganan y conocirnan cu den un 
forma of otro a mustra nan atencion y dunanossostendurante- 
fayecemento y entiero di nosserstima: 



Sra. Vda. Teresa Vieira do SaláoCorreia de Andrade 

Di profundo di noscurasonnos ta gradici tur persona cu a 
stimanosMáenabida, durantesuenfermedad y durantesu 
ultimo dianan. Cu tabataserca di djena tur momento. 
Danki pa tur e jamadanan, carchinan, mensahenan di 
whatsapp, tur ta Consuelo pa nos. 

Gradicimento special nasraMercés cu a hasioracion pa nos. Na 
Jovita cu sukoor cu a 

cantaasinabunitaduranteMáesudespedida.Clark cu a 
compañanostena ultimo. Gina cu a sa di consolanos den 
nostristesa. Jamil-Ann pa e bunitacuadra cu el a regalaMáe. 
Danki na Dr. Vogel cutabataatento na turmomento. 
Tambena Aurora Funeral home pa boso bon servicio y 
atencion. 

Bosomuestra di atenciontabata un gran consuelo pa nos. 
Alavesnos ta invita pa 3 Santo Sacrificio di misacualnan lo 
tumalugar: 

Diabierna 24 mei 2019 pa 7or di anochi na Misa Fatima di 
Dakota 

Diabierna 31 mei 2019 pa 7or di anochina Misa Pro Cathedral 
na Oranjestad 

Diadumingo 2 juni 2019 pa 7or di anochina Misa Pro Cathedral 
na Oranjestad 

Despues lo tin un Rosario nacasKoningstraat 10. 
Bosopresencia lo ta altamenteaprecia. 

Máe, nos ta stima Bo pa semper. 
























































Diasabra, 25 Mei 2019 


AWEMainta 

-Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



UKe nos riba facebooK 


Keda “up to date” ij liKe nos riba facebooK y f ace |,ook c 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 



















